ועדת הפנים והגנת הסביבה, כנסת 24, פרוטוקול מספר 157, 2022-06-27 10:00

וליד טאהא: בוקר טוב לכולם.

וליד טאהא: אני מתכבד לפתוח את ישיבת ועדת הפנים והגנת הסביבה.

וליד טאהא: על סדר-היום: השיקולים ואמות המידה לשינוי הסטטוס המוניציפאלי של יישובים, ובכלל זה ניתוח השיקולים הכלכליים.

וליד טאהא: נמצא לשמאלי ידידי, חבר הכנסת מיכאל ביטון, יושב-ראש ועדת הכלכלה של הכנסת.

וליד טאהא: זהו דיון משותף.

וליד טאהא: אהלן, מיכאל.

וליד טאהא: נעשה דיון כללי.

וליד טאהא: הוא לא יתמקד באופן ספציפי ביישוב מסוים כי הוועדה דנה באופן כללי בכל תחום האחריות המוניציפלית.

וליד טאהא: כמובן שנרצה להיות בטוחים שכל יישוב יידע להתנהל כלכלית ולהתקיים ולשרת את האזרחים שלו.

וליד טאהא: זה נכון לגבי צור הדסה, ולגבי כל יישוב במדינה.

וליד טאהא: אני מקווה שהדיון שנעשה יהיה דיון מקצועי ושהוא יועיל לכלל הסיטואציה.

וליד טאהא: יו"ר ועדת הכלכלה, ידידי חבר הכנסת מיכאל ביטון, בבקשה.

ועדת הכלכלה): ווליד, תודה רבה.

ועדת הכלכלה): זה שטוב שוועדות הכנסת יודעות לדבר ולעבוד ביחד, ולקחת נושא משותף.

ועדת הכלכלה): נושא העיריות והנושא המוניציפלי הוא במובהק עניין שלכם.

ועדת הכלכלה): נושא הכלכליות ותפקוד כלכלי במדינה, נמצא בחלקו אצלנו.

ועדת הכלכלה): החיבור בשאלה איך מכריזים על יישוב עצמאי מוניציפלית, מה התהליך, מה הקריטריונים, איך מבטיחים את עתידו התפקודי, איך מבטיחים לילדים ולזקנים שם שירותי חינוך ורווחה, לפי איזה פרמטרים ומבחנים, מרחף על עשרות יישובים, שהם בפוטנציאל להיות עצמאיים.

ועדת הכלכלה): לגבי יישובים שבעבר הוכרזו עצמאים - חלקם הצלחה, חלקם קשיים כלכליים גם כיום.

ועדת הכלכלה): לפנינו הכרזות קונקרטיות נוספות, ולכן גם הוספנו את מקרה הבוחן של צור הדסה, שזה הולך לקרות לפי שיטה אחת באוגוסט, בפברואר, בנתונים שנים.

ועדת הכלכלה): נרצה לדעת מהאוצר והפנים מתי הם מקבלים החלטה, איך הם מבטיחים את העתיד התפקודי, מה הפרמטרים וההשקעות, ואיך גורלו של ילד לא נפגע מזה שהוא הפך להיות במועצה מקומית עצמאית ביחס למקום בו הוא היה קודם.

ועדת הכלכלה): אנחנו עושים החלטות מינהל ומדיניות ובסוף אנחנו משפיעים על חיי האזרחים.

ועדת הכלכלה): אנחנו נוביל כאן ביחד את הדיון הזה, היושב-ראש, בבקשה.

וליד טאהא: תודה רבה, ידידי מיכאל ביטון.

וליד טאהא: בשבוע שעבר ניהלנו דיון כאן בוועדה על יישובים בתוך מועצות אזוריות, כשהיישוב נמצא במדד סוציו-אקונומי נמוך והוא נמצא בתוך מועצה אזורית עם מדד סוציו-אקונומי גבוה, ואיך זה משליך באופן ישיר על התושבים והאזרחים, גם בחינוך וגם בתחומים אחרים.

וליד טאהא: אנחנו גילינו שזה משליך בצורה גרועה מאוד.

וליד טאהא: כאשר יש יישוב במדד סוציו-אקונומי נמוך שנמצא עם מועצה אזורית במדד סוציו-אקונומי גבוה, אנחנו פשוט רומסים יום-יום את הזכויות האישיות של האזרחים בתוך היישובים החלשים.

וליד טאהא: בתחום החינוך מצאנו שאדם נאלץ לשלם כאילו הוא נמצא בסוציו 7 ו-8, וזאת בשעה שהוא באמת נמצא מקסימום בסוציו 2 או 3.

וליד טאהא: כנ"ל גם לגבי זכותו של היישוב לגשת לקולים קוראים.

וליד טאהא: הזכות הזו נחסמת היות והמדד להגשה לקול קורא ספציפית נקבע לפי מדד סוציו-אקונומי, ואז הוא לא נמצא בקטגוריה כי הוא לא שם.

וליד טאהא: המועצה שלו היא 7 ו-8, ואילו הוא נמצא ב-2, והוא לא יכול לגשת זה משתקף בנושאים נוספים כמו: תוכניות לימודים, תוכניות קיץ, גנים, וכל התחומים הנלווים האחרים.

וליד טאהא: שלחתי פנייה בהולה לשרת החינוך, למנכ"לית משרד החינוך, כדי לעשות צדק תיכף ומיד.

וליד טאהא: לא בשנה הבאה, ולא בשנה אחרי, כי זה נושא שצריך לקבל עליו החלטה מיידית.

וליד טאהא: עד עכשיו לא קיבלתי תשובה לפנייה.

וליד טאהא: עם זאת, אני מאמין שכאשר השרה תבחן את הפנייה וכשהיא תבין שיש אנשים שהם באמת באמת משלמים תשלום יקר, שאותו הם לא צריכים לשלם, וזאת רק בגלל שמישהו קבע קריטריון שזה מדד סוציו-אקונומי של המועצה בכלל.

וליד טאהא: צריך לעשות את השינוי תיכף ומיד.

וליד טאהא: הנושא עליו אנו דנים היום הוא בשאלה איך אנחנו מבטיחים קיום כלכלי ואחר של רשויות.

וליד טאהא: נניח ותהיה רשות שתרצה להתפצל ממועצה אזורית.

וליד טאהא: על שולחני מונחות בקשות להרבה מאוד פיצולים בכל מיני מקומות.

וליד טאהא: על שולחני מונחת בקשה להפיכת מועצה אזורית למועצה מקומית, והיא כוללת יותר מיישוב אחד.

וליד טאהא: הם טוענים שהם מופלים לרעה בכל הקשור במענקי איזון.

וליד טאהא: מיכאל, אתה צריך גם להתעמק בסוגיה.

וליד טאהא: מענקי איזון נעשים לפי חלוקה ספציפית, ולטענתם ארבעה יישובים שמרכיבים מועצה אזורית לא מקבלים את המגיע להם כי ההגדרה של המועצה האזורית לא מאפשרת.

וליד טאהא: בדיון היום יש מקרה אחד עליו תרצו לדבר.

וליד טאהא: חברת הכנסת מגן לימור, את נכנסת ראשונה.

וליד טאהא: האם תרצי לדבר?

לימור מגן תלם: לא.

לימור מגן תלם: דווקא ארצה לשמוע קודם כול.

וליד טאהא: חברת הכנסת ג'ידא רינאוי זועבי, בבקשה.

ג'ידא רינאוי-זועבי: ראשית, אני מברכת על הדיון כיוון שהסוגיות של הסדרת יישובים ומתן מעמד מוניציפאלי מתאים היא סוגיה מאוד מאוד חשובה, במיוחד לאור השינויים הדמוגרפיים, הכלכליים והחברתיים, שכל יישוב ויישוב עובר.

ג'ידא רינאוי-זועבי: ברשותכם, אני רוצה להעלות סוגיה עליה נודע לי אתמול.

ג'ידא רינאוי-זועבי: הייתי מגדירה את הסוגיה כמחטף פופוליסטי זול לקראת בחירות.

ג'ידא רינאוי-זועבי: אתמול ועדת השרים לענייני פנים, בראשותה של השרה אילת שקד, אישרה תוכנית מתאר תמ"א 6/1 למוקדי מרעה.

ג'ידא רינאוי-זועבי: זה אומר שאנחנו מדברים על הסדרת חוות בודדים.

ג'ידא רינאוי-זועבי: כנראה שמדובר גם בהר הנגב וגם בהר חברון.

ג'ידא רינאוי-זועבי: בכוונתי לשלוח שאילתה דחופה כדי לקיים בנושא כיוון שזהו מחטף.

ג'ידא רינאוי-זועבי: אנחנו מדברים על זה שהשרה אילת שקד רוצה עכשיו להכשיר, לתת חותמת הכשר, למאחזים של מתנחלים שרוצים להשתלט על קרקעות של ערבים בהר הנגב ובהר חברון.

ג'ידא רינאוי-זועבי: מבחינתי, זוהי סוגיה חשובה ואקוטית.

ג'ידא רינאוי-זועבי: אי אפשר לעשות אותה כך במחטף באישון לילה.

ג'ידא רינאוי-זועבי: תודה.

וליד טאהא: תודה, ג'ידא רינאוי זועבי.

וליד טאהא: חבר הכנסת ולדימיר בליאק, בבקשה.

ולדימיר בליאק: בוקר טוב.

ולדימיר בליאק: תודה, אדוני.

ולדימיר בליאק: גם אני מברך על הדיון.

ולדימיר בליאק: זוהי סוגיה חשובה, ובהחלט ראוי לקיים בה דיון בוועדה המשותפת.

ולדימיר בליאק: לאחרונה נחשפתי למקרה של צור הדסה.

ולדימיר בליאק: למעשה, מדובר ביישוב הכי גדול בישראל, שאין לו מעמד של רשות מקומית.

ולדימיר בליאק: אני מבין שהתחיל הליך.

וליד טאהא: הוא חלק ממועצה אזורית.

ולדימיר בליאק: נכון, ממועצה אזורית מטה יהודה.

ולדימיר בליאק: אני רוצה להתייחס ללוח הזמנים.

ולדימיר בליאק: למיטב הבנתי, בהתחלה משרד הפנים קבע לוח זמנים, שהיה אמור להסתיים באפריל בשנה הבאה, ולאחר מכן לוח הזמנים קוצר.

ולדימיר בליאק: למיטב הבנתי, זה יוצר קשיים רבים בהליך שינוי המעמד.

ולדימיר בליאק: אשמח לשמוע את התייחסות משרד הפנים.

ולדימיר בליאק: כמובן שגם אנחנו כחברי כנסת צריכים לבצע פה הליך פיקוח פרלמנטרי כי זוהי סוגיה חשובה.

ולדימיר בליאק: היא משפיעה באופן ישיר על חיי התושבים.

וליד טאהא: תודה רבה, חבר הכנסת ולדימיר בליאק.

וליד טאהא: יאיר קמייסקי, יו"ר ועד צור הדסה, תגיד לנו כמה תושבים ביישוב ומה אתם רוצים בדיוק.

יאיר קמייסקי: בוקר טוב.

יאיר קמייסקי: קודם כול, תודה רבה על האפשרות להתכנס כאן מול שתי הוועדות.

יאיר קמייסקי: הנושא חוצה תחומים יחידאים של כל ועדה.

יאיר קמייסקי: תודה רבה לך, ווליד טאהא, וגם לחבר הכנסת ביטון, על זה שאפשרתם את הדיון.

יאיר קמייסקי: אני יושב-ראש ועד היישוב.

יאיר קמייסקי: אני תמיד צוחק כי אני משווה את עצמי לירוחם.

יאיר קמייסקי: מיכאל היה יושב-ראש מועצה מקומית ירוחם, שהיום מונה 11,000 איש, אם אינני טועה.

יאיר קמייסקי: אנחנו 13,000 איש.

יאיר קמייסקי: תחשבו על זה שאני צריך לנהל את זה תוך כדי זה שאני צריך לנהל את העבודה שלי ולהתפרנס.

יאיר קמייסקי: יש חברי ועד, ויושבת פה חברת ועד נוספת.

יאיר קמייסקי: אי אפשר לנהל יישוב בצורה כזו, ואני חושב שיש פה הסכמה של כולם.

יאיר קמייסקי: היישוב הזה הולך לגדול לפי תוכנית מתאר ב-10, 15 ו-20 שנה, לפי הקצב, לכ-25,000 איש.

וליד טאהא: ואז הגשתם בקשה להתפצל.

יאיר קמייסקי: התחלנו לחשוב מה עושים.

יאיר קמייסקי: היתה אז ועדה גיאוגרפית שהמליצה על פיצול.

וליד טאהא: מתי זה היה?

יאיר קמייסקי: אם אינני טועה, זה התחיל לפני כשנתיים וחצי.

וליד טאהא: זה נוגד את המדיניות הכללית של משרד הפנים.

וליד טאהא: הם תמיד מדברים על מיזוג ולא על פיצול.

יאיר קמייסקי: נכון, חד משמעית.

וליד טאהא: אגב, בחודשיים האחרונים עשו כל מיני פיצולים במקומות שזה מסייע להם פוליטית.

יאיר קמייסקי: צור הדסה תוכננה על ידי אותו משרד הפנים, על ידי מינהל התכנון.

יאיר קמייסקי: מהנדסת המחוז של ועדת התכנון הירושלמית אמרה בוועדה הגיאוגרפית: טעינו, לא תכננו את צור הדסה ליישוב עצמאי.

יאיר קמייסקי: אין לו יכולת קיום כלכלית כשהוא יהיה עצמאי מתוך הארנונה הפנימית שלו: מגורים, עסקים, לא משנה מה.

וליד טאהא: זאת אומרת, הם אומרים שאין יכולת קיום למרבית היישובים הערבים במדינת ישראל כי אין להם את כל זה.

וליד טאהא: הם מודים עכשיו בריש גליי.

יאיר קמייסקי: אנחנו אמרנו אז שאנחנו רוצים להחזיק בידינו את היכולת הניהולית כי אנחנו קרובים לשטח, אנחנו יודעים מה התושבים רוצים.

יאיר קמייסקי: מצד שני, אין לנו יכולות לא ניהוליות, ואם אנחנו רוצים לצאת לעצמאות אנחנו צריכים להבטיח עצמאות כלכלית.

יאיר קמייסקי: התהליך הוא מורכב.

יאיר קמייסקי: אנחנו פיילוט של משרד הפנים.

יאיר קמייסקי: במשך 25 השנים האחרונות משרד הפנים לא יצר רשות מקומית על ידי גריעתה מתוך הרשות כמו מועצה אזורית.

יאיר קמייסקי: בתחילה ניתנה לנו שנה של עבודה.

יאיר קמייסקי: נכון, זה מה שהשרה חתמה כצו.

יאיר קמייסקי: שכרנו גוף מקצועי שנקרא "דלויט" כדי לעשות עבודה כלכלית, כי אין מבנה כזה שקיים היום בארץ, אין עבודת מטה במשרד הפנים.

יאיר קמייסקי: אנחנו, הוועד המקומי של צור הדסה, הידק חגורה ואמר: אנחנו צריכים נתונים כדי להיכנס לתוך הסיפור הזה.

יאיר קמייסקי: ובשביל לעבוד על נתונים, צריכים זמן.

יאיר קמייסקי: אנחנו נמצאים בקשיים בקבלת הנתונים.

יאיר קמייסקי: אני לא אומר שזה נעשה בצורה אמיתית שלא להעביר נתונים.

יאיר קמייסקי: אבל יש קושי לקבל נתונים אמפיריים עליהם אפשר יהיה לבנות תקציב לצור הדסה עצמאית, במצבה הנוכחי עם 13,000 איש, ובהמשך ל-25,000 איש.

יאיר קמייסקי: ללא יכולת להקים פה תפיסה כלכלית מקיימת של היישוב הזה, אני חושב שצריכים להגיד: רגע, מאיפה יבואו המקורות התקציביים?

וליד טאהא: זאת אומרת, אתה מתלונן עכשיו על כך שהולכים לעשות לכם את הפיצול?

יאיר קמייסקי: לא.

יאיר קמייסקי: אני אומר שפתאום קיצרו את התהליך משנה.

וליד טאהא: האם אתה מתלונן על זה שהולכים עכשיו לעשות לכם את הפיצול?

וליד טאהא: האם אתה אומר להם: רגע אנחנו לא ממהרים, אנחנו רוצים לדעת איך מתכננים, איך מכניסים לנו אזור תעשייה ותעסוקה?

יאיר קמייסקי: אולי הכנסות אחרות, אני לא יודע.

יאיר קמייסקי: צריכים לעשות עבודת מטה.

וליד טאהא: הסיבה היחידה שבגינה אתם מבקשים עכשיו להאט את הקצב היא ההתנהלות הכלכלית של היישוב.

יאיר קמייסקי: נכון, זה מה שאנחנו רוצים שייבדק לעומק.

יאיר קמייסקי: זה דבר אחד.

מירב זמיר: לא רק.

מירב זמיר: בהמשך אוסיף עוד כמה דברים.

יאיר קמייסקי: ודבר שני, אנחנו רוצים שהתהליך הזה יהיה תהליך משתף.

יאיר קמייסקי: שלא יבואו מלמעלה למטה.

וליד טאהא: בדרך כלל לא יודעים לעשות במדינה עבודה משתפת.

וליד טאהא: הם באים מלמעלה ונוחתים למטה או מתרסקים למטה.

יאיר קמייסקי: אנחנו מבקשים ששתי הוועדות האלה יבצעו קודם כול בקרה ושהן יסייעו לנו לעשות את זה בתהליך ובקצב זמן שהוא סביר.

וליד טאהא: אתה כמובן מזמין את שתי הוועדות לבחון את הסוגיה באופן כללי.

וליד טאהא: לראות איך יישובים יכולים להתקיים כלכלית כשמקבלים מעמד מוניציפאלי עצמאי, פנייה לגיטימית אליך אישי ליישוב, וגם באופן כללי לכל יישוב במדינה.

יאיר קמייסקי: ואם יוחלט בסופו של דבר ליציאה לעצמאות אז שהעצמאות תגובה כלכלית על מנת שלא יהיה שינוי לרעה, כפי שאמרת בפתיחה, באיכות החיים של התושבים שגרים כבר היום במקום.

וליד טאהא: אתה אומר שבמשרד הפנים דוהרים קדימה יותר מדי מהר, ושצריך קצת להאט, לבחון תהליכים, ולראות איך מתנהלים כלכלית.

וליד טאהא: מה המדד הסוציו-אקונומי שלכם?

יאיר קמייסקי: מאחר ולא מודדים בדיוק יישובים נפרדים, אנחנו נעים בין 7 ל-8.

וליד טאהא: כן מודדים יישובים נפרדים.

קריאות: 8.

וליד טאהא: פתחתי את דבריי בזה שיש יישובים עם מדד סוציו-אקונומי נמוך, שזה עולה להם ביוקר שהם נמצאים עם מועצות חזקות.

וליד טאהא: אתה אומר שלא מודדים, אבל כן מודדים.

וליד טאהא: יודעים מהו המדד הסוציו-אקונומי של כל יישוב.

וליד טאהא: בני אלירז, ממלא מקום ראש המועצה האזורית מטה יהודה, האם אתם מסכימים שהם יקבלו עצמאות?

בני אלירז: בהחלט.

בני אלירז: ווליד, קודם כול, תרשה לי להודות לך על הדיון המעמיק והחשוב שהיה בשבוע שעבר.

בני אלירז: הוא היה במקומו, הוא היה ראוי, וצריך לתת לו המשך כי נגעת בנקודות חשובות מאוד.

בני אלירז: אני גם רוצה להודות למיכאל ביטון על כל מה שהוא עשה עבור ההתיישבות ועל ההסכמים האלה.

בני אלירז: אדוני, אתה ראוי להערכה גדולה מכולנו.

בני אלירז: ראשית, אני רוצה לברך את יאיר קמייסקי, שנבחר לפני שלושה ימים ליושב-ראש הוועד.

בני אלירז: אני רוצה לציין שלכאורה מוצגת כאן איזושהי הנחת יסוד שכאילו מישהו עושה את הדברים מהר מדי.

בני אלירז: אני רוצה להזכיר לכולנו שהנושא הזה התחיל עוד כשאריה דרעי היה שר הפנים.

בני אלירז: אנחנו מדברים על תהליך של כשלוש-ארבע שנים.

בני אלירז: זהו תהליך שמזמן נבחן.

בני אלירז: כפי שציינתם, צור הדסה הוא היישוב הגדול ביותר בתוך המועצות האזוריות במדינת ישראל.

בני אלירז: הוא מונה כ-13,000 תושבים.

בני אלירז: זה משהו באמת גדול, ואפילו בממדים מפחידים עבור מועצה אזורית.

בני אלירז: הכנסת האחרונה של לפני שנה לקחה לה לסדר-היום את ההמלצות שהיו בוועדה בראשותה של רות יוסף, בה הוחלט לאמץ את ההיפרדות מצור הדסה.

בני אלירז: צריך לזכור, אנחנו לא רק צור הדסה, אנחנו מונים 57 יישובים ובונים את היישוב ה-58.

בני אלירז: זו מועצה מאוד גדולה שמונה 63,000 תושבים.

וליד טאהא: אבל תישארו על 57 כי הם הולכים להיפרד מכם.

בני אלירז: כן.

בני אלירז: אני חושבת שההיפרדות חשובה לא רק למטה יהודה אלא בראש ובראשונה לצור הדסה.

בני אלירז: צור הדסה זקוקה לעצמאות הזו.

בני אלירז: זה בלתי נתפס לראות - - -

וליד טאהא: אתם תומכים בתהליך.

בני אלירז: אנחנו תומכים.

וליד טאהא: מה עשיתם מבחינת תכנון ועמידות כלכלית?

וליד טאהא: האם ניסיתם באמת לעזור להם?

בני אלירז: בוודאי.

בני אלירז: תיכף אגע גם בנקודות הללו, ברשותך.

בני אלירז: זהו יישוב גדול שמנוהל באופן וולונטרי.

בני אלירז: למעשה, כל חברי הוועד מתנדבים.

בני אלירז: זה משהו שהוא בלתי נתפס בממדים הללו.

בני אלירז: תיקח את אבו גוש ועוד מועצות אחרות המונות 4,000, 5,000, 6,000, פה אנחנו מדברים על 13,000 עם תכנון עתידי ל-25,000 תושבים.

בני אלירז: זה משהו בלתי נתפס.

בני אלירז: יש לנו יישובים אחרים.

בני אלירז: צריך לזכור ששרת הפנים חתמה כרגע למעשה על ההיפרדות מתוך צור הדסה.

בני אלירז: תוך כדי כך ביקשו להקים ועדה יחד עם משרד הפנים, יחד עם צור הדסה, יחד עם המועצה, שתיבחן באמת את האיתנות הכלכלית ואת ההיתכנות של היישוב להתנהל באופן עצמאי.

בני אלירז: חשוב מאוד, אנחנו לא ניתן יד לכך שיישוב לא יהיה איתן מבחינה כלכלית.

בני אלירז: ולכן, יש ועדה.

בני אלירז: הוועדה קמה על ידי משרד הפנים, יחד עם רואה חשבון שמונה חיצונית.

בני אלירז: הוא לא מקרבנו, וגם לא ממשרד הפנים.

בני אלירז: רואה החשבון הזה נמצא כרגע לקראת סיום עבודתו.

בני אלירז: הוא הצביע ונתן נתונים כיצד כן ניתן להיפרד.

בני אלירז: אנחנו נתמוך.

בני אלירז: אם צריך, אנחנו כמועצה נעזור בכל האפשר כדי שתהיה להם איתנות כלכלית והיתכנות להיות יישוב עצמאי.

קריאה: מהו לוח הזמנים של הוועדה?

בני אלירז: בזמנו אילת שקד אמרה שהתהליך הוא עד שנה, ולא כמו שמוצג פה, כאילו זה יהיה אפריל, או אולי לפני.

ועדת הכלכלה): בני, אתה מדבר בתור מועצה או מועצה אזורית שאחראית על הדבר הזה.

ועדת הכלכלה): אבל לא אתם אחראיים על זה.

ועדת הכלכלה): המדינה אחרית להבטיח את עתיד הרשות המקומית העצמאית שהיא מכריזה.

בני אלירז: לגמרי.

ועדת הכלכלה): נציגי האוצר והפנים, מה המספרים והנתונים לחמש השנים הקרובות של העצמאות הכלכלית של צור הדסה?

ועדת הכלכלה): האם יש מדד שבו לא תצאו לדרך בעצמאות לאור נתון כלכלי שלא עובד?

ועדת הכלכלה): כתבתם שבאוגוסט, וזה עוד חודשיים.

ועדת הכלכלה): מה הקריטריונים?

ועדת הכלכלה): מה ה-Go/no go כדי להכריז עצמאות?

ועדת הכלכלה): אני אבקש מכם נתון.

ועדת הכלכלה): יש לנו בישראל השקעה בחינוך לילד של רשות מקומית.

ועדת הכלכלה): העשירות משקיעות 16,000 שקל בילד, והבינוניות כמה אלפי שקלים, והעניות כמה מאות שקלים או אלף שקלים בילד, תוספת מהתקציב העירוני.

ועדת הכלכלה): זה נובע לא מהארנונה של התושבים, כשבהמון יישובים עניים משלמים 90% ארנונה, 90% גבייה, אלא מהעושר המוניציפאלי של רשויות: תעשיה, משרדי ממשלה, בנקאות, בסיסים, וכן הלאה.

ועדת הכלכלה): האם אתם הולכים להעביר נכסים מניבים ממועצה אזורית מטה יהודה לבעלות ולהכנסות קבועות של צור הדסה?

ועדת הכלכלה): ומה התוכנית הכלכלית לחמש השנים הקרובות?

ועדת הכלכלה): האם יורים טיל מבלי לדעת היכן הוא יפגע או שיש תפיסה רב שנתית?

ועדת הכלכלה): אני רוצה לשמוע זאת ממשרד הפנים והאוצר.

ועדת הכלכלה): בבקשה.

וליד טאהא: מי נציג משרד הפנים?

וליד טאהא: אני רוצה שמישהו יענה על שאלותיו של מיכאל ולא לחזור אחורה כי אנחנו רוצים להתקדם.

אבי אגניהו: אבי אגניהו, מנהל אגף הביקורת, משרד הפנים.

ועדת הכלכלה): למה דווקא אתה נמצא פה היום?

אבי אגניהו: כי הייתי מעורב בחלק מהפירוק.

ועדת הכלכלה): מעורב או אחראי?

אבי אגניהו: מעורב ו - - -

אבי אגניהו: מי אחראי על התהליך?

אבי אגניהו: מי הפונקציה הבכירה ביותר במשרד שאומרת: היישוב הזה יהיה עצמאי, ואני חותם שהוא יהיה איתן כלכלי?

וליד טאהא: אני מניח שזה צריך להיות מנהל מינהל שלטון מקומי.

אבי אגניהו: יש לנו את מנכ"ל המשרד, ויש לנו גם את תומר ביטון, שהוא מנהל המינהל.

אבי אגניהו: כרגע הוא נמצא בחו"ל ולכן הוא לא יכול להיות כאן.

ועדת הכלכלה): אתה מייצג בדיון הזה את תומר.

אבי אגניהו: אני מייצג את מינהל שלטון מקומי, ואני אפרט תיכף את התהליך.

ועדת הכלכלה): תשיב לי תשובות לשאלות ששאלתי, לא להסביר הסברים כלליים.

ועדת הכלכלה): האם יש תוכנית תקציבית?

ועדת הכלכלה): איפה היא?

ועדת הכלכלה): מה הטבלה?

ועדת הכלכלה): איך תיראה צור הדסה חמש שנים מהיום מבחינת הכנסות-הוצאות?

ועדת הכלכלה): מהי ההשקעה לנפש בחינוך שהיא תוכל להשקיע בילד לעומת השקעה לנפש של מטה יהודה?

ועדת הכלכלה): והאם נכסים מניבים של מטה יהודה יועברו לתפקוד צור הדסה?

ועדת הכלכלה): נניח שצור הדסה מהווה חמישית ממטה יהודה.

ועדת הכלכלה): חמישית מהנכסים המניבים יועברו לבעלות של צור הדסה לתפקוד כלכלי.

ועדת הכלכלה): האם הדברים האלה קורים?

ועדת הכלכלה): מה החשיבה?

אבי אגניהו: זו שאלה מצוינת.

אבי אגניהו: אחלק את התשובה בין יחידות המשרד.

אבי אגניהו: אני אדבר על סוף הדברים שלך, על הפיצול והפירוק של הנכסים.

אבי אגניהו: בחצי השנה האחרונה, ועוד הרבה לפני, במשך שלוש שנים, אנחנו נמצאים בתוך התהליך.

אבי אגניהו: עובדים, בוחנים, ובאמת בודקים את כל הנסיבות, ובהיבטים השונים.

אבי אגניהו: במינהל שלטון מקומי, תחת אגף הביקורת, עשינו עבודה מאוד מואצת בחודשים האחרונים לבצע את הפירוק של הנכסים וההתחייבויות בשביל לראות מהם הנכסים וההתחייבויות שיעברו למועצה החדשה.

ועדת הכלכלה): אין לנו זמן.

ועדת הכלכלה): יש לנו עוד שעה.

ועדת הכלכלה): ידידי, דבר איתי תכלס במספרים.

ועדת הכלכלה): לא עקרונות.

ועדת הכלכלה): הדיון פה הוא לא על עקרונות, אלא על מספרים.

ועדת הכלכלה): באוגוסט יש פה עצמאות.

ועדת הכלכלה): מתי הדוחות הכספיים הראשונים של צור הדסה כגוף עצמאי?

ועדת הכלכלה): האם הם בינואר?

ועדת הכלכלה): מה ההכנסות וההוצאות לינואר 23'?

ועדת הכלכלה): האם יש טבלה תקציבית כזו?

אבי אגניהו: שוב, אני מנסה להסביר.

ועדת הכלכלה): אני לא רוצה הסברים אלא מספרים וטבלה תקציבית.

ועדת הכלכלה): יש טבלה תקציבית לחמש שנים?

אבי אגניהו: כדי שיהיה לנו דוח מבוקר, כמובן שמינהל שלטון מקומי ימנה רואה חשבון מבקר למועצה.

ועדת הכלכלה): מה הן ההכנסות?

ועדת הכלכלה): האם בינואר הקרוב הם עצמאיים והם מנהלים דוחות כספיים לבד?

אבי אגניהו: הם ינהלו מערכת כספית - - -

ועדת הכלכלה): מהן ההכנסות המובטחות להם בינואר ל-23'?

ועדת הכלכלה): מה מקורות המימון למועצה הזו?

ועדת הכלכלה): כמה כסף הכנסות מארנונה שלא למגורים?

ועדת הכלכלה): אני צריך מספרים.

אבי אגניהו: שוב, אני מנסה להסביר.

אבי אגניהו: תן לי כמה דקות.

ועדת הכלכלה): אני לא רוצה הסבר.

ועדת הכלכלה): אדוני, אני אוהב אותך.

ועדת הכלכלה): אתה נראה לי בחור על הכיפק.

ועדת הכלכלה): שאלה-תשובה.

ועדת הכלכלה): תוכנית תקציבית לחמש שנים.

ועדת הכלכלה): מה ההכנסות המובטחות בינואר?

ועדת הכלכלה): אתם רצים, אתם קיצרתם זמנים.

ועדת הכלכלה): סימן שהכול דופק.

ועדת הכלכלה): זה היה צריך להיות באפריל 23', ואתם רוצים להאיץ את התהליך לאוגוסט.

ועדת הכלכלה): כלומר, יש לכם את כל הכסף בכיס.

ועדת הכלכלה): כמה כסף מובטח למועצה הזו בינואר מהכנסות מארנונה שאיננה למגורים, שזה עושר מוניציפלי?

ועדת הכלכלה): תושבי צור הדסה הם לא עניים, הם אשכול 8, אבל הרשות המקומית הזו יכולה להיות ענייה.

ועדת הכלכלה): זו הבעיה פה.

ועדת הכלכלה): כמה כסף מובטח להם?

ועדת הכלכלה): תן לי מספר.

ועדת הכלכלה): אם אין מספר אז תגיד שאין.

ועדת הכלכלה): אם אתה לא יודע אז תגיד שאתה לא יודע.

אבי אגניהו: אני לא יודע לדבר על מספרים.

ועדת הכלכלה): האם מישהו פה ממשרד הפנים יודע לדבר על מספרים?

ועדת הכלכלה): האם נמצא פה נציג אוצר?

ועדת הכלכלה): גברתי, ניתן לך.

ועדת הכלכלה): תאמיני לי שזה יותר מלומר את מצוקת היישוב.

ועדת הכלכלה): אנחנו רוצים לדעת מספרים.

ועדת הכלכלה): אנחנו נשמע אותך.

מירב זמיר: דבריי לא נוגעים למצוקת היישוב.

ידידיה גרינוולד: ידידיה גרינוולד, אגף תקציבים משרד האוצר.

ידידיה גרינוולד: אני רק אעשה את החלוקה הכללית.

ידידיה גרינוולד: שינוי מעמד מוניציפלי הוא בסמכותה הבלעדית של שרת הפנים.

ידידיה גרינוולד: שר האוצר נכנס רק בתהליך של חלוקת הכנסות.

ידידיה גרינוולד: כמו שאמר יושב-ראש הוועדה, גם אנחנו נצפה לראות שהרשות הזו כן יכולה להתקיים בעצמאות כלכלית.

ידידיה גרינוולד: לצורך כך אנחנו מחכים להשלמת עבודת המטה.

ועדת הכלכלה): אתם חלק מהאישור לפיצול?

ידידיה גרינוולד: האישור שלנו לא נדרש לפיצול היישוב.

ועדת הכלכלה): לא נדרש, אבל בסוף הבעיות הכלכליות מגיעות לשולחנכם.

ידידיה גרינוולד: נכון.

ועדת הכלכלה): יש 266 רשויות בישראל.

ועדת הכלכלה): בערך 220 מקבלות מענק איזון.

ועדת הכלכלה): אתם רוצים להמציא עוד?

ועדת הכלכלה): מטה יהודה מקבל מענקי איזון מהמדינה?

ידידיה גרינוולד: כן.

ידידיה גרינוולד: באופן כללי, ברור שהעמדה המקצועית שלנו היא נגד פיצול של יישובים אלא כמובן לאחד יישובים.

ידידיה גרינוולד: אני לא רוצה להתייחס עכשיו למקרה הפרטני של צור הדסה, אבל ברור שהעמדה הכללית שלנו היא כמובן לא להוסיף עוד יישובים.

ידידיה גרינוולד: ביישובים יש יתרון לגודל.

ידידיה גרינוולד: זה דבר ברור ומוסכם, בלי להתייחס ספציפית לצור הדסה.

וליד טאהא: זה תלוי בסיטואציה הפוליטית של השר.

וליד טאהא: לא שר האוצר כמובן, שר אחר.

ידידיה גרינוולד: לגבי צור הדסה - במידה וימשיכו את הליך הפיצול אז כמובן נחכה לראות את השלמת עבודת המטה.

ידידיה גרינוולד: לראות האם באמת חלק מהנכסים יעברו ביחד עם הפיצול לצור הדסה, ומה באמת מתוכנן.

ידידיה גרינוולד: אנחנו מחכים בשביל להשלמת עבודת המטה.

ועדת הכלכלה): למה מחכים?

ועדת הכלכלה): עוד חודש זה קורה.

ועדת הכלכלה): תסבירו.

ידידיה גרינוולד: כמו שאמרתי, ההחלטה על פיצול היא לא בסמכות שר האוצר.

ועדת הכלכלה): אתם נציגי האוצר והפנים פה.

ועדת הכלכלה): זה קורה עוד חודש.

ועדת הכלכלה): הם נכנסים לענן ערפל.

ועדת הכלכלה): איזה ודאות הולכת להיות לאזרחי צור הדסה?

ועדת הכלכלה): או שתעצרו את זה.

ועדת הכלכלה): אני לא מבין.

ועדת הכלכלה): האם אתם קופצים קפיצת ראש לבריכה ריקה ממים וריקה מתקציב?

ועדת הכלכלה): לאן ממהרים?

ועדת הכלכלה): מי קבע את ההחלטה במקום אפריל 23', אוגוסט 22'?

ועדת הכלכלה): האם זה על בסיס התקדמות אדירה במקורות המימון ליישוב העתידי?

ידידיה גרינוולד: אני מבין שישנם פה נציגים של משרד הפנים, שגם בונים את ההיתכנות הכלכלית של היישוב.

ידידיה גרינוולד: כמו שאמרתי, קיצור הזמנים או האישור הוא בסמכות שרת הפנים.

ידידיה גרינוולד: הוא לא נדרש לאישור שר האוצר.

ועדת הכלכלה): אנשי משרד הפנים, מה היה הרציונל להקדים את הזמנים?

ועדת הכלכלה): מה היה הרציונל להקדים את זה בחצי שנה?

אבי אגניהו: כפי שאמר סגן ראש המועצה, ההחלטה של השרה לפני מספר חודשים דיברה על עד שנה.

אבי אגניהו: וכמובן לפי קצב התקדמות עבודת הפירוק.

אבי אגניהו: בחודשים האחרונים עשינו באמת עבודה, וכבר שלחנו גם תקציבים וגם עבודת הפירוק.

ועדת הכלכלה): אתה אומר: שלחנו תקציבים.

ועדת הכלכלה): אז יש תקציבים.

ועדת הכלכלה): האם יש פה מסמך?

ועדת הכלכלה): האם אתם יכולים להדפיס ולהביא לנו בעשרים הדקות האלה דף:

ועדת הכלכלה): תוכנית רב שנתית כלכלית לצור הדסה, או להביא בטלפון או לשלוח אליי בווטצאפ?

ועדת הכלכלה): האם יש טבלה לתוכנית תקציבית תפקודית של צור הדסה?

ועדת הכלכלה): זה קורה עוד חודש.

ועדת הכלכלה): ממשלת ישראל, אוצר, פנים, זו פעם ראשונה שאתם עושים משהו שיש לו השלכות תקציביות?

ועדת הכלכלה): זה אירוע.

אבי אגניהו: אנחנו ממש עכשיו עושים את העבודה.

ג'ידא רינאוי-זועבי: השאלה היא מתי זה יסתיים.

אבי אגניהו: חברי הכנסת, אני שמח ששאלתם.

אבי אגניהו: ראשית, אנחנו מעבירים את כל החומרים גם לצדדים, ועושים ממש עבודת פירוק.

אבי אגניהו: כבר שלחנו להם את החומרים של דוחות הפירוק.

אבי אגניהו: אנחנו עושים פירוק על נכסים ועל התחייבויות.

אבי אגניהו: העברנו להם.

אבי אגניהו: זה לא נכון לומר שאנחנו לא עושים שום עבודה.

ועדת הכלכלה): אבי, תהיה איתי.

ועדת הכלכלה): אתה נראה לי באמת אדם נפלא.

ועדת הכלכלה): תפריד בין מה שאני אומר על מערכת והחלטות לבינך.

ועדת הכלכלה): נראה לי שעבדת על זה.

ועדת הכלכלה): האם יושבת לפניך טבלה רב שנתית 23' של הכנסות-הוצאות ו- 24', 25', 26'?

ועדת הכלכלה): לכל תוכנית שעושה משרד הפנים, תוכנית הבראה, תוכנית האצה לרשויות, תוכנית פיתוח כלכלי, יש מבט רב שנתי.

אבי אגניהו: בשביל זה יש את עבודת הגיאוגרפים.

אבי אגניהו: הם עבדו במשך שנתיים.

אבי אגניהו: הם בחנו, וטחנו את זה במשך זמן רב, ובסופו של יום המליצו.

ועדת הכלכלה): נגמרה הוועדה.

ועדת הכלכלה): כמה כסף הם יקבלו?

ועדת הכלכלה): כמה כסף הם יוציאו?

אבי אגניהו: אני לא יודע לגבי הכסף שיקבלו.

ועדת הכלכלה): אז מי יודע?

וליד טאהא: חברים, אני רוצה להסתפק.

וליד טאהא: ברור שלא נעשה את העבודה בכיוון שידידי מיכאל מבקש.

וליד טאהא: אין את זה.

וליד טאהא: לא צריך להתבייש, אין את זה.

ועדת הכלכלה): אם יש, תביאו עכשיו.

וליד טאהא: לא, אין את זה.

וליד טאהא: אני רוצה לעבור ולשמוע צדדים נוספים בעניין הזה.

וליד טאהא: היות והיישוב הולך לעבור למועצה מקומית עצמאית, אני מניח, אז זה נוגע באופן ישיר לשלטון המקומי.

וליד טאהא: והיות והוא רוצה להתפצל ממועצה אזורית אז זה נוגע לשלטון האזורי.

וליד טאהא: נמצאים כאן גם ראשי מועצות אזוריות.

וליד טאהא: אני מקווה שיש פה נציג השלטון המקומי.

וליד טאהא: כן, יש שני נציגים.

וליד טאהא: אנחנו נרצה לשמוע מכם איך יתמודד יישוב, שהיה תלוי במסגרת מונציפלית X, כאשר הוא מקבל עצמאות מוניציפלית.

וליד טאהא: נמצא פה דוד אלחייני מהשלטון האזורי, ראש המועצה האזורית בקעת ירדן.

וליד טאהא: מה אתה אומר על הסוגיה?

וליד טאהא: כמה תושבים יש לך במועצה האזורית?

דוד אלחייני: אני לא אתייחס לתושבים.

וליד טאהא: לא, תענה לי על השאלה.

דוד אלחייני: 7,000 תושבים.

וליד טאהא: בכמה יישובים?

דוד אלחייני: 21 יישובים.

דוד אלחייני: אני אתייחס לעיקרון.

דוד אלחייני: זה נכון שהאוצר לא אוהב התפצלות של רשויות כי זה עולה כסף.

וליד טאהא: עד עכשיו גם הפנים לא אהב.

וליד טאהא: בחודשיים האחרונים אנחנו מתחילים להבין שהוא מתחיל להתאהב בפיצול.

דוד אלחייני: מחקרים הוכיחו שאיחוד רשויות רק פוגע באיכות החיים של התושבים.

דוד אלחייני: כלומר, לקחו את מנחמיה, לדוגמה, ואיחדו אותה למועצה אזורית עמק המעיינות.

דוד אלחייני: זה פגע באיכות החיים של תושבי מנחמיה והיא ירדה.

דוד אלחייני: לרשות מקומית יש יתרון עצום כי היא יכולה לגשת לתב"רים, בשעה שיישוב לא יכול לגשת, והתקציבים שלהם גדלים.

דוד אלחייני: ציין את זה חבר הכנסת מיכאל ביטון, וניכר עליו שהוא מכיר את הסוגיה, כי הוא היה ראש עיר והוא בקי בכל הדברים.

ג'ידא רינאוי-זועבי: אבל זה גם תלוי באיזה מקרים.

ג'ידא רינאוי-זועבי: כי יש הרבה פעמים גם יתרון לגודל, ורשות גדולה ניגשת לקולות קוראים.

וליד טאהא: היתכנות כלכלית, אזורי תעסוקה ותעשייה.

דוד אלחייני: ברור.

דוד אלחייני: כשהמצב הסוציו-אקונומי של צור הדסה עומד על 8, יקשה עליהם לנהל את היישוב מכיוון שהם מנועים רבות מללכת לקולות קוראים.

דוד אלחייני: הם לא יוכלו כיישוב.

דוד אלחייני: לדוגמה, הר אדם הוא יישוב שבו יש קרוב ל-6,000 תושבים.

דוד אלחייני: היישוב לא מתפקד.

דוד אלחייני: במצב סוציו-אקונומי 8, מבלי ליצור מקורות הכנסה, עליהם דיבר חבר הכנסת מיכאל ביטון, הסיכוי שההתפלגות הזו תעזור לתושבי צור הדסה הוא מינורי וכמעט בלתי אפשרי.

וליד טאהא: למה חשבו עליה מלכתחילה?

דוד אלחייני: אני לא יודע.

דוד אלחייני: פיצול של יישובים גדולים והפיכתם לרשויות מקומיות הוא נכון.

דוד אלחייני: אבל מבלי שתעשה עבודה מאוד מעמיקה, מבלי לתת ליישוב הזה אופק התפתחותי לגדול, מבלי שיהיה לו מקורות הכנסה עצמאיים, היישוב הזה לא יוכל לשרוד.

וליד טאהא: ברור.

וליד טאהא: תודה רבה.

וליד טאהא: משרד הפנים, אני רוצה שתענו על השאלה.

וליד טאהא: תבררו את זה, ואני לא יודע באיזה שיטה.

וליד טאהא: היות ולתושבי היישוב עצמו לא כול כך בוער להתפצל, למה לכם כול כך בוער לעשות את זה כול כך מהר?

וליד טאהא: למה להקדים מהלכים?

וליד טאהא: זה נשמע לי קצת הפוך מההיגיון המקובל.

וליד טאהא: אני רוצה לעבור לשלטון המקומי.

וליד טאהא: אני מבקש מכם לענות גם על השאלה האחרונה שהפניתי למשרד הפנים: למה פתאום בוער להם להקדים מהלכים כדי לעשות פיצולים.

וליד טאהא: אני יודע על הרבה מאוד יישובים שלא מקבלים תשומת לב אפילו בפניות שלהם לקבל עצמאות.

וליד טאהא: וגם להפוך ממועצה אזורית, נניח, למועצה מקומית.

וליד טאהא: למה רוצים לעשות את זה פה למרות שהאזרחים לא ששים לזה?

עמיחי דרורי: עמיחי דרורי, מרכז השלטון המקומי.

עמיחי דרורי: באשר לשאלה מה בוער למשרד הפנים, את הדבר הזה לא אוכל לומר.

עמיחי דרורי: את זה צריך לשאול את משרד הפנים ומי שבא איתו בדברים.

עמיחי דרורי: אני אומר מה שבוער לנו.

עמיחי דרורי: אנחנו באופן עקרוני לא מתנגדים למהלכי פיצול כאלו.

עמיחי דרורי: מה שכן, המדינה צריכה להבטיח שאם מתרחשים פיצולים כאלו, אז יובטח מצבה הפיננסי של הרשות המקומית כעצמאית.

וליד טאהא: מי זה "המדינה"?

וליד טאהא: האם זה משרד הפנים ומשרד האוצר או שזה באחריותו הבלעדית של משרד הפנים?

עמיחי דרורי: אם יש מהלכים, אני חושב שזה צריך להיות גם משרד הפנים, גם משרד האוצר, גם משרדים אחרים, ככל ומדובר בהקצאת, למשל, - - -

וליד טאהא: מי צריך על עבודת על התוכניות?

וליד טאהא: על מי האחריות הישירה?

עמיחי דרורי: להבנתי, זה צריך להיות משרד הפנים.

עמיחי דרורי: הוא יאגם כוחות יחד עם משרדים אחרים.

עמיחי דרורי: יחד עם זאת, אנחנו היינו רוצים, אם אפשר, לגבש את עמדתנו בצורה עוד יותר מושכלת, ושתינתן לנו האפשרות לעדכן את הוועדה בעוד מספר ימים בעמדתנו הסופית והמלאה.

וליד טאהא: לגבי הסוגיה הספציפית.

ועדת הכלכלה): עמיחי, למה ימים?

ועדת הכלכלה): הדיון הזה כבר שבוע-שבועיים באוויר.

וליד טאהא: שבוע.

עמיחי דרורי: אני מתנצל.

עמיחי דרורי: אליי זה הועבר, לא אתמול, אבל - - -

ועדת הכלכלה): מה תגלה לנו בעוד כמה ימים?

עמיחי דרורי: אדוני, אנחנו רוצים לעשות את הבדיקה בצורה עוד יותר מושכלת.

ועדת הכלכלה): מתי נקבל מכם נייר עמדה?

עמיחי דרורי: עד סוף השבוע.

ועדת הכלכלה): עד סוף שבוע עמדת השלטון המקומי בפיצול הספציפי.

עמיחי דרורי: כן.

ועדת הכלכלה): אוקיי, נחכה לעמדה הזו.

וליד טאהא: בהזדמנות חגיגית זו, אני כמובן ארצה התייחסות ממוקדת שלכם בצור הדסה, אבל אני גם ארצה את ההתייחסות שלכם לבקשות של יישובים שרוצים להתפצל ולהיפרד ממועצות אזוריות שעומדות באוויר.

וליד טאהא: יש לי מקרה של יישוב שירצה להתפצל ממועצה אזורית לטובת עיר צמודה.

וליד טאהא: ממש בית צמוד לבית.

וליד טאהא: הם אומרים: למה לשייך אותנו למועצה אזורית שמרוחקת מאיתנו, כאשר הבתים שלנו גובלים לבתי העיר שנמצאת ליד?

וליד טאהא: וגם לבקשות של מועצה אזורית שרוצה להיות מועצה מקומית, כי היא, סליחה על הביטוי, נדפקת במענקי האיזון.

וליד טאהא: אני רוצה חוות דעת כל הנושאים האלה, כמובן בהתמקדות בסוגיה הספציפית.

עמיחי דרורי: האם יש דוגמאות ספציפיות מאחורי המקרים שציינת?

וליד טאהא: אתה יכול ליצור איתי קשר ואני אתן לך דוגמאות ספציפיות לכל מה שאמרתי עכשיו.

עמיחי דרורי: בסדר גמור.

וליד טאהא: תודה רבה.

וליד טאהא: יורי גמרמן, ראש חטיבה בנייה חדשה, משרד הבינוי והשיכון, בבקשה.

יורי גמרמן: שלום.

יורי גמרמן: האמת, אני מלווה את הסיפור של הפיצול של צור הדסה שנה וחצי.

יורי גמרמן: לדעתי, הסיפור הזה למעלה משלוש שנים על שולחן משרד הפנים.

יורי גמרמן: מונתה ועדה גיאוגרפית, שבמסקנותיה התייחסה גם לאיתנות הפיננסית, ככל שאני זוכר וככל שקראתי.

יורי גמרמן: הקולגה שלי ממשרד הפנים ניסה להסביר שהם עושים עבודה כלכלית כדי באמת להבטיח את האיתנות הזו.

יורי גמרמן: בין היתר, כביכול גם העברת נכסים וסוגיות ארנונה, וכך הלאה.

יורי גמרמן: זה נושא של משרד הפנים.

יורי גמרמן: אני ארצה להתייחס לסוגיית הדיור.

יורי גמרמן: תוכננו בצור הדסה למעלה מ-4,000 יחידות דיור.

וליד טאהא: יורי, למה לא מביאים תוכנית מוסדרת ומציגים אותה לגורמים הרלוונטיים, ואז מחליטים שהגיע הזמן להכריז עליה - כן או לא?

וליד טאהא: למה להכריז על פיצול ואחרי זה להתחיל להתווכח אם יש תוכנית או לא?

יורי גמרמן: ככל הידוע לי, התוכנית גובשה, ועכשיו עוברת ביקורת של רואה חשבון חיצוני.

יורי גמרמן: אבי, נכון?

יורי גמרמן: זה המצב.

יורי גמרמן: שוב, אלו סוגיות שתיתנו למשרד הפנים לפרט.

וליד טאהא: לא שזה מניח את דעתם של התושבים.

ועדת הכלכלה): יורי, הבינוי של דיור מחליש את התפקוד המוניציפלי.

ועדת הכלכלה): תושבים מקבלים שירות טוב בעיריות שיש להן ארנונה שלא למגורים.

ועדת הכלכלה): ככל שאין להם נכסים מניבים אז כל בית נוסף משלם 10,000 או 5,000 ארנונה, אבל כל ילד בבית ספר עולה לעירייה 6,000.

ועדת הכלכלה): לצור הדסה יש באמת אופק התפתחותי והיא יכולה להכפיל את עצמה.

ועדת הכלכלה): איך אתם כמשרד שיכון מעגנים את מקורות המימון המוניציפליים שלה?

יורי גמרמן: ראשית, אנחנו לא אחראים על האיתנות הפיננסית.

יורי גמרמן: זה לא התפקיד שלנו.

יורי גמרמן: אני קצת חולק עליך לגבי התושב ההפסדי.

ועדת הכלכלה): אתה חושב שתושב מביא כסף לעירייה?

יורי גמרמן: אני לא חושב שהוא מעמיק את ה - - -

ועדת הכלכלה): המדינה הכירה בעיקרון הזה.

ועדת הכלכלה): אתם נותנים מענקים והסכמי גג כי ראשי רשויות לא רוצים לבנות בתים.

ועדת הכלכלה): על מה אתה מדבר?

וליד טאהא: אבל הוא מופקד על הדיור.

ועדת הכלכלה): הוא אומר שהדיור מביא חוסן כלכלי למועצה.

ועדת הכלכלה): הממשלה הודיעה שלעיריות חסר כסף ולכן הן לא בונות בתים.

ועדת הכלכלה): אתם נותנים מענקים לעיריות ותקצוב כדי לתפקד.

יורי גמרמן: אנחנו לא נותנים מענקי ארנונה.

ועדת הכלכלה): בהסכמי גג אתם נותנים תקציב לעיריות כדי שהן יוכלו לאזן את עצמן.

ועדת הכלכלה): אל תגיד לי "לא נותנים".

ועדת הכלכלה): אני יודע את המספרים.

יורי גמרמן: אנחנו עשינו איתך הסכם בירוחם.

ועדת הכלכלה): קיבלתי כסף להפעלת העיר.

ועדת הכלכלה): 5 מיליון שקל בהחלטת ממשלה כל שנה.

יורי גמרמן: אתה קיבלת כסף ל - - -

ועדת הכלכלה): להפעלה.

ועדת הכלכלה): לא ממך, מהמדינה, מהאוצר.

ועדת הכלכלה): אם לא בונים בתים כי זה מייקר את עלות השירותים, האוצר נותן מענקים לעודד בינוי.

ועדת הכלכלה): על כל בית שנבנה הוא נותן מענק.

ועדת הכלכלה): האוצר כבר הכיר בזה שדייר הוא גירעוני.

ועדת הכלכלה): אתה ממציא את הנוסחה מחדש שדייר יביא כסף לעיריות?

ועדת הכלכלה): אנחנו רואים את הנתונים.

ועדת הכלכלה): העושר המוניציפלי של עירייה תלויה במה אחוז ההכנסות שלה מארנונה שאיננה למגורים.

ועדת הכלכלה): עירייה שאין לה ארנונה שהיא איננה למגורים היא ענייה.

ועדת הכלכלה): אתה עכשיו ממציא עכשיו שיטה חדשה שבתים יביאו עושר מוניציפלי?

ועדת הכלכלה): בחיים לא שמעתי דבר כזה.

ועדת הכלכלה): אתה יכול לחלוק עליי בדברים אחרים, אבל לא אוותר על דברים שהמדינה עושה.

מוסי רז: אני בטוח ששמעת ושאמרת שזה פשוט לא נכון.

ועדת הכלכלה): לגבי מה?

מוסי רז: שבתים יביאו עושר מוניציפלי.

ועדת הכלכלה): לא, המדינה כבר מסכימה עם זה.

מוסי רז: אמרת בצדק שזה לא נכון.

מוסי רז: אני מסכים איתך.

ועדת הכלכלה): אם אתה הולך לגור במקום כלשהו, אז תבדוק לפני כן שני דברים: מה ההכנסות באחוזים של העירייה הזו מארנונה שאיננה למגורים.

ועדת הכלכלה): זה ייתן לך מתנ"ס, רחובות נקיים, חינוך ותוספת תקציבית לחינוך מתקציב עירוני.

ועדת הכלכלה): ואם אין את זה, אל תגור שם.

ועדת הכלכלה): ואם אין זה, צריך להביא את זה.

ועדת הכלכלה): אבל לא שמעתי את הנוסחה שבתים יצילו יישובים.

יורי גמרמן: ראשית, לא אמרתי שבתים יצילו יישובים.

יורי גמרמן: אמרתי שאני חולק על זה שבתים מביאים לקריסה כלכלית, כמו שהצגת.

יורי גמרמן: לגבי ההסכמים – הסכמי גג נועדו לתת מענה להוצאות הקמה ולא ל - - -, ולפתור את הבעיות השוטפות של הרשויות.

יורי גמרמן: כמו שהתחלתי, בסופו של דבר, נעשו פה דוחות של משרד הפנים במטרה להבטיח את האיתנות הפיננסית.

ועדת הכלכלה): איפה הדוחות?

ועדת הכלכלה): תביא את זה.

ועדת הכלכלה): יש עוד ארבעים דקות לדיון, תביא דוחות.

ועדת הכלכלה): תדפיסו את זה ותביאו את זה עכשיו.

ועדת הכלכלה): נעבור על הדוחות.

ועדת הכלכלה): תן לפנים ולאוצר לדבר בשם עצמם.

ועדת הכלכלה): שיביאו דוחות.

יורי גמרמן: אני מציע שתיתן להם להמשיך והם יציגו.

יורי גמרמן: אני רוצה להתייחס לנושא הדיור וגם להכנסות מהדיור.

יורי גמרמן: ברשות שתקום, בעזרת השם, ותקום כמה שיותר מהר, לשיטתנו, למעלה מ-4,000 יחידות דיור לשיווק.

יורי גמרמן: לרשות יצמחו הכנסות לא מבוטלות מהדיור הזה באמצעות חלף היטל השבחה והיטל השבחה, ומדובר במאות מיליוני שקלים.

ועדת הכלכלה): אבל זו הכנסה חד פעמית.

ג'ידא רינאוי-זועבי: כן, בדיוק.

ועדת הכלכלה): אתה נותן למישהו: תיהנה השנה ותמות בשנה הבאה?

ועדת הכלכלה): אתה אומר לו: קח עכשיו איזה מענק, יהיה כסף, ועוד שנתיים הוא יחפש אותך?

ועדת הכלכלה): הסעודה האחרונה.

ג'ידא רינאוי-זועבי: זה לא מניב.

ועדת הכלכלה): ודאי.

ועדת הכלכלה): זה לא בר קיימא.

ועדת הכלכלה): זה עכשיו בנזיד עדשים: קח כמה מיליונים.

ועדת הכלכלה): חסל אותם ובעוד כמה שנים תחפש את האוצר.

ועדת הכלכלה): לא אותנו, אנחנו כבר בנינו.

ועדת הכלכלה): אני לא מבין למה אתה צריך להגן על סוגיה שהיא לא באחריותך.

ועדת הכלכלה): האיתנות הפיננסית היא באחריות האוצר והפנים.

יורי גמרמן: האמת, אתה צודק.

יורי גמרמן: אני רוצה להציג את נושא הדיור כי כל הסיפור הזה של אי קבלת החלטה ואי השלמת פיצול פוגע באופן ישיר בקידום הדיור.

יורי גמרמן: 4,000 יחידות דיור באזור ירושלים רבתי זה לא מובן מאליו.

ועדת הכלכלה): תעשו הסכם גג לצור הדסה.

יורי גמרמן: אבל המצב היום הוא שאין רשות שאיתה אפשר לעשות.

ועדת הכלכלה): אז תעשו התניה של פיצול בהסכם גג, ותחתמו עם הוועד המקומי על הסכם גג לפני פיצול.

ועדת הכלכלה): יהיו בזה תקציבים, מוסדות חינוך ושוטף.

יורי גמרמן: אנחנו בעד ההסכם, רק המצב כרגע הוא לא להקיא ולא לבלוע.

יורי גמרמן: סליחה על הביטוי לא פרלמנטרי.

ועדת הכלכלה): אני מבין שזה בולם את תנופת הדיור.

יורי גמרמן: זה בולם את הדיור כבר שנתיים.

ועדת הכלכלה): אז תחתמו הסכם גג עם הוועד המקומי, עם המועצה.

יורי גמרמן: המועצה אומרת בצורה פשוטה: לא מעוניינים לקדם כרגע את הדברים.

יורי גמרמן: הנה, יושב הגזבר.

יורי גמרמן: תשאל אותו.

ועדת הכלכלה): הם יעבירו את כל ההסכם גב אל גב ליישוב.

ועדת הכלכלה): יחתמו איתכם הסכם במעורבות הנהגת היישוב, ויעבירו את הכסף.

יורי גמרמן: אנחנו כבר שנה וחצי בסאגה הזו ולא מתקדמים.

יורי גמרמן: אני חייב להגיד לך שהנושא הזה נדון כבר שנים.

יורי גמרמן: הוא לא נולד היום ופתאום אחרי פירוק הכנסת.

יורי גמרמן: זו עבודה שנעשתה על ידי ועדה גיאוגרפית ומקצועית.

ועדת הכלכלה): אין בעיה.

ועדת הכלכלה): רק רצינו את הטבלה הרב שנתית של הכסף.

ועדת הכלכלה): יש לך?

יורי גמרמן: אולי נציגי משרד הפנים ישיבו.

יורי גמרמן: גזבר המועצה נמצא פה.

ועדת הכלכלה): אני ביקשתי.

ועדת הכלכלה): אנחנו עוד 36 דקות פה.

ועדת הכלכלה): תשלחו לי לווטצאפ טבלה תקציבית רב שנתית של איתנות פיננסית של צור הדסה לחמש-עשר שנים קדימה.

ועדת הכלכלה): אם יש נייר כזו, תביאו אותו.

ועדת הכלכלה): עו"ד מירב זמיר, בבקשה.

ועדת הכלכלה): מה תפקידך?

מירב זמיר: עו"ד מירב זמיר, אני חברת ועד המקומי.

מירב זמיר: קודם כול, אני מצטרפת לתודות על קיום הוועדה.

מירב זמיר: סוף סוף אפשר לראות באופן ממשי מה עתיד לקרות.

מירב זמיר: רבותיי, עיניכם רואות כי כרגע אין שום נתונים שעומדים על הפרק.

מירב זמיר: הם לא יכולים להתיישב בשום צורה עם הלו"ז הצפוף שהתקבל, לפיו ביום 21.8.22 צור הדסה היא רשות עצמאית.

מירב זמיר: הסיבה להאצת ההליך היא ניסיון לעשיית מחטף.

מירב זמיר: והגיע הזמן, לדעתי, לקרוא לילד בשמו.

מירב זמיר: הגיעה העת, במיוחד כשאנחנו שומעים את הדברים המאוד מטרידים האלה, לומר מה הסיבה באמת להאצת ההליך.

מירב זמיר: התשובה היחידה, שנשארת לי לפחות, היא פוליטיקה.

מירב זמיר: רבותיי, שימו לב.

ועדת הכלכלה): אם זה לא מיטיב עם התושבים אז מה ההיבט הפוליטי?

מירב זמיר: אסביר.

מירב זמיר: קודם כול, צריך להבין את מה האינטרס של כל גורם.

מירב זמיר: בעוד שצור הדסה מתמודד עם ועד מקומי, שאינו אלא אנשים מתנדבים, שיש להם עבודה, עיסוקים ומשפחה, אנחנו נמצאים מול גורמים שלכל אחד שמור האינטרס האישי שלו.

מירב זמיר: אם נחשוב על האינטרס של ראש מועצת מטה יהודה, הוא כבר מזמן הצהיר שצור הדסה תקועה לו כעצם בגרון.

מירב זמיר: והסיבה לכך, שהוא מבזבז עליה הרבה כסף.

מירב זמיר: הוסף לכך את הבחירות הקרבות ובאות.

מירב זמיר: ראש המועצה לא רוצה את צור הדסה אצלו ביד.

מירב זמיר: ברור וידוע כי האינטרס של משרד השיכון הוא להפוך לעיר כמה שיותר מהר.

מירב זמיר: עכשיו אנחנו נשארים עם השאלה: מה קורה עם משרד הפנים.

מירב זמיר: הרי משרד הפנים הוא גוף שאמור להתנהל באופן אחראי.

מירב זמיר: נכון, הוא עשה הליך היסטורי, וזה יירשם על שמו.

מירב זמיר: אבל מה קורה שנה-שנתיים לאחר מכן?

מירב זמיר: מי באמת יממן את היישוב הכושל הזה, שעל פי כל הנתונים והגורמים המקצועיים, היישוב הזה לא יחזיק מים?

מירב זמיר: אפשר לקרוא את דבריה של יו"ר הוועדה הגיאוגרפית.

מירב זמיר: היא התריעה וחזרה ואמרה כמה פעמים: אל תעשו את זה, אתם תיפלו.

מירב זמיר: לכן, לפני שעוסקים בכל הנתונים החשובים, שגם נתבקשו על ידי חבר הכנסת הנכבד, יש לעסוק קודם כול בשאלת כבדת משקל והיא האם בעת הזו, קרי, בזמן ממשלת מעבר, היא יכולה בכלל לקדם או לסיים הליך כה היסטורי.

מירב זמיר: לא אגלה אף סוד שכל ממשלת מעבר עלולה לקבל החלטות שיהיה בהן כדי לקדם אינטרס פוליטי על הצד הצר של מקבל ההחלטה, זה טיבם של דברים.

מירב זמיר: הסכנה לקבלת החלטה כאן היא נזק בלתי הפיך, לא רק ליישוב עצמו אלא לציבור כולו, כפי שאמרתי.

מירב זמיר: לכן, לפני כשבוע, ביום 21.6.22 פניתי במכתב ליועצת המשפטית לממשלה בבקשה שתקבע כי יש להורות על עצירת כל החלטה בעניינו של היישוב צור הדסה עד להקמת ממשלה יציבה.

מירב זמיר: חברי הכנסת הנכבדים, אני מבקשת את עזרתכם.

מירב זמיר: אסור לתת לשרת הפנים הנוכחית היום לבצע מחטף.

מירב זמיר: רואים שזה מה שהיא הולכת לעשות.

מירב זמיר: אי אפשר להסביר אחרת את הלו"ז הצפוף.

מירב זמיר: איך אפשר להסביר מצב שבו אין נתונים כספיים?

מירב זמיר: אגב, אגלה לכם שאין אפילו טבלת אקסל פתוחה, שנתקבלה ממועצת מטה יהודה.

מירב זמיר: בעוד חודש וחצי אנחנו מועצה.

מירב זמיר: איך אפשר לקבל את זה?

וליד טאהא: מתי התקבלה החלטה על הפיצול?

מירב זמיר: ההחלטה עצמה התקבלה בערב פסח, אבל דיברה על אפריל 2023.

מירב זמיר: ביום ההודעה על פירוק הממשלה מתקבלת הודעה, ואליה מצטרף לו"ז צפוף, שביום 21.8.22 אתם יישוב.

וליד טאהא: מתי התקבלה החלטה על הקדמת ההליך?

מירב זמיר: לפני שבוע וחצי, ביום הודעה על הפירוק.

וליד טאהא: למה התקבלה החלטה על הקדמת ההליך?

מירב זמיר: כי הממשלה התפרקה.

מירב זמיר: זה בדיוק מה שאני אומרת.

וליד טאהא: אבל מה הקשר?

וליד טאהא: מה האינטרס הפוליטי?

מירב זמיר: האינטרס הפוליטי הוא ששרת הפנים רוצה שני דברים: ראשית, היא רוצה לבצע מהלך היסטורי שיירשם על שמה.

מירב זמיר: כי פירוק של יישוב בסדר גודל כזה עוד לא נעשה.

מירב זמיר: זה היסטורי.

מירב זמיר: שנית, עיני אילת שקד נשואות לחברי הקיבוצים ולחברי המושבים של מועצת מטה יהודה.

מירב זמיר: היא רוצה את הקולות שם.

מירב זמיר: אותנו היא לא צריכה, אדוני.

וליד טאהא: זה כול כך קל לפעול משפטית נגד ההחלטה.

וליד טאהא: מה הבעיה?

מירב זמיר: שוב, אני פניתי במכתב דחוף ליועצת המשפטית הממשלה, שתיקח את המושכות לידיה ותורה על עצירת קבלת כל החלטה בנושא הזה עד שתקום ממשלה יציבה.

וליד טאהא: האם פניתם ליועץ המשפטי של משרד הפנים?

מירב זמיר: לא פניתי ליועץ המשפטי של משרד הפנים.

וליד טאהא: למה?

וליד טאהא: הוא צריך להחליט האם השיקול הוא בתזמון פוליטי, כן או לא.

וליד טאהא: אני יודע שהוא יודע לעשות את זה על אחרים.

וליד טאהא: אז למה לא?

מירב זמיר: נכון.

מירב זמיר: כי על עצמו יהיה קצת קשה.

מירב זמיר: אני לא משלה את עצמי שהוא יבקר את עצמו ואת שרת הפנים.

מירב זמיר: הגוף היחיד שיכול לעשות את זה זה היועצת המשפטית לממשלה.

מירב זמיר: לא פעם יועצים משפטיים דיברו על הסכנה שבזמנים כול כך רגישים שכאלה.

מירב זמיר: אני מבקשת את עזרתכם.

מירב זמיר: אל תיתנו למחטף הזה להתממש.

מירב זמיר: תודה.

וליד טאהא: סגן ממלא מקום ראש המועצה, בבקשה.

בני אלירז: תודה, אדוני היושב-ראש.

בני אלירז: לצערי, שמעתי פה דברים הזויים מצד חברתי עורכת הדין.

בני אלירז: במיוחד כשהיא קושרת את זה למשהו שהוא פוליטי וצובעת את זה לכאורה על ימינה.

בני אלירז: אני רוצה להגיד כאן קבל עם ועדה: אני תוצרת כחול לבן.

בני אלירז: אני יושב ומטפל בסניף במטה יהודה של כחול לבן.

בני אלירז: אין לזה שום קשר פוליטי.

בני אלירז: ואם גברתי טוענת למשהו פוליטי, כמו שהוא המליץ לך.

מירב זמיר: חברי מתייחס לעצמו, אבל אולי כדאי לשאול מה הדעות הפוליטית של ראש מועצת מטה יהודה.

בני אלירז: אני לא הפרעתי לך.

וליד טאהא: לא מנהלים ויכוח בין שני אנשים בוועדה.

ועדת הכלכלה): את יכולה להגיד טיעון פוליטי אבל תשאירי מקום לספק.

ועדת הכלכלה): צור הדסה היא 13,000 והיא תהיה 20,000.

ועדת הכלכלה): אם אתם שואלים מה גודלו של יישוב כלכלי שכן צריך להיות גדול אז זה 15,000 - 20,000.

ועדת הכלכלה): הוא מתקרב לשם.

ועדת הכלכלה): מהותית זה מהלך נכון.

ועדת הכלכלה): השאלה היא איך הוא מבוצע ואם יש בו בטחונות ועתיד ויציבות.

ועדת הכלכלה): תגידי את הטיעון הפוליטי אבל תישארו בהבטחת העתיד הכלכלי של היישוב הזה, שכנראה הגיוני שהוא ייצא לעצמאות.

בני אלירז: הדוח שהופץ בזמנו מדבר חד משמעית, ולא כפי שהיא טוענת שהיא חוזרת בה ולא כדאי.

בני אלירז: קודם כול, אני רוצה להצהיר פה: לא תהיה היפרדות מצור הדסה אם אין לה איתנות כלכלית והיתכנות להיות.

בני אלירז: הנה, אני מצהיר את זה גם כמועצה.

ועדת הכלכלה): אבל איך אתה עושה את זה בפועל?

ועדת הכלכלה): אוגוסט הגיע, מה נכנס לחשבון הבנק שלהם ומאיפה?

בני אלירז: תיכף אתן לגזבר לפרט.

וליד טאהא: מיכאל, לא נלך עד כדי כך לרזולוציה הזו.

בני אלירז: לא, אני אומר רק על העיקרון, יושבי הראש היקרים.

וליד טאהא: הוא דווקא אמר משפט חשוב: לא יקרה לה כל עוד שנדע שיש יכולת קיום כלכלית.

ועדת הכלכלה): הוא לא מחליט.

ועדת הכלכלה): המועצה הזו לא מחליטה, משרד הפנים מחליט.

ועדת הכלכלה): לא שאלו אותו.

ועדת הכלכלה): לא הוא מחליט את זה.

בני אלירז: מיכאל, שואלים אותי.

וליד טאהא: יש יועצים משפטיים, יש בתי משפט.

ועדת הכלכלה): המועצה האזורית לא מחליטה אם יהיה פיצול או לא.

ועדת הכלכלה): משרד הפנים והממשלה והאוצר מחליטים.

בני אלירז: לגמרי נכון.

ועדת הכלכלה): אתה יכול להתנדב ולהיות עם רצון טוב, אבל אתה לא מחליט אם זה יקרה או לא.

בני אלירז: אבל כמועצה יש לי אפשרות לתת את התמיכה הזו.

בני אלירז: אנחנו לא רוצים שלא תהיה להם היתכנות כלכלית.

בני אלירז: ברשותכם, הגזבר יוכל להתייחס לזה.

וליד טאהא: בני, האם מישהו ביקש במשך הזמן את דעתכם?

בני אלירז: בוודאי.

בני אלירז: אנחנו כל הזמן מנהלים משאים-ומתנים.

בני אלירז: תיכף אתן דוח של רואה החשבון.

וליד טאהא: לא.

וליד טאהא: בוא תסכם.

בני אלירז: שמענו פה גם ממשרד השיכון שעל הפרק כרגע בנייה של עוד 4,000 יחידות דיור.

בני אלירז: המצב כרגע בצור הדסה לא טוב לתושבי הדסה.

בני אלירז: גם אני כמועצה בכלל לא יודע כרגע.

וליד טאהא: אתה מתכוון מבחינת דיור?

בני אלירז: מבחינת דיור – קודם כול, צודק ידידי מיכאל ביטון.

בני אלירז: תושב שמגיע הוא הפסד.

בני אלירז: הוא מכסה במקרה הטוב 70%, הוא צודק.

בני אלירז: אנחנו צריכים לדאוג שתהיה בין אם זה חלוקת ארנונה.

בני אלירז: אנחנו מדברים כרגע על הסכם גג שהמועצה לא תחתום עליו.

בני אלירז: מי שצריך לחתום על הסכם הגג עם משרד השיכון זה צור הדסה.

בני אלירז: הם אלה שצריכים להיות הריבונים.

ועדת הכלכלה): אבל שלא יהיה פיצול לפני הסכם הגג.

ועדת הכלכלה): תנסחו אותו.

בני אלירז: אני אומר, הסכם הגג צריך להיחתם מולם.

בני אלירז: אנחנו לא נחתום על הסכם הגג הזה.

בני אלירז: אנחנו לא נוכל לחתום.

קריאה: אבל הם יהיו אחראים על - - -?

בני אלירז: המהלך הוא לא מהיר, הוא כבר כמעט ארבע שנים.

בני אלירז: תודה.

ועדת הכלכלה): בני, מאוד אהבתי את הרוח הטובה שלך שכמועצה תעשו את המיטב.

ועדת הכלכלה): אבל אין לכם משאבים להבטחת עתיד היישוב.

בני אלירז: אשמח מאוד אם תוכל לתת לגזבר להציג את הדברים.

וליד טאהא: לא, לא.

וליד טאהא: יותר מדי התמקדנו בנושאים שלא צריך אותם כאן בוועדה.

וליד טאהא: הם רלוונטיים לדיונים אחרים.

וליד טאהא: עלו פה הרבה תהיות משפטיות לגבי החלטות, ואני מבקש שנציגת משרד המשפטים תדבר.

וליד טאהא: ראשית, נטען פה שיש פה החלטות שהן מונעות פוליטיקה, ושמישהו מנסה לעשות מחטף לפני שהולכים לבחירות.

וליד טאהא: את תצטרכי לתת על זה את הדין.

וליד טאהא: וגם משפטית, איך עושים את המעבר הזה?

וליד טאהא: האם באמת צריך להבטיח יכולת לקיום כלכלית ליישוב?

וליד טאהא: אם כן, למה יש עשרות יישובים שהקיום שלהם לא מעניין אף אחד?

וליד טאהא: לפני שנשמע אותך, שלומי מגנזי, נציג הוועד במועצה, בבקשה.

שלומי מגנזי: אני סגן ראש מועצת מטה יהודה.

שלומי מגנזי: אני תושב צור הדסה, ואני נציג צור הדסה במליאה.

וליד טאהא: אתה עושה את זה וולונטרית.

שלומי מגנזי: לא, אני עושה זאת בשכר.

וליד טאהא: אוקיי, כי היו"ר טען שאי אפשר להתנהל בצורה בה מתנהלים.

שלומי מגנזי: אני הייתי בתפקיד שלו כמעט שש שנים.

שלומי מגנזי: עשיתי את זה התפקיד הזה בהתנדבות מלאה.

שלומי מגנזי: עבדתי בוועד בהתנדבות מלאה.

שלומי מגנזי: זה מה שעשיתי בשש השנים לפני שהתמניתי לתפקיד.

וליד טאהא: אתה מקבל שכר כממלא מקום.

שלומי מגנזי: אתה מקבל שכר כסגן או כממלא מקום.

וליד טאהא: כן.

וליד טאהא: כמה ממלאי מקום יש במועצה האזורית?

בני אלירז: רק אני, ואני ממלא המקום.

בני אלירז: הוא מדבר בשמו באופן פרטי ולא כעמדת המועצה.

וליד טאהא: אבל הוא אומר שהוא סגן והוא מקבל שכר.

בני אלירז: הוא מקבל.

בני אלירז: יש לנו שני סגנים.

בני אלירז: אחד מהם ממלא מקום.

בני אלירז: אני ממלא מקום והוא סגן.

וליד טאהא: לא נריב על ההגדרה.

שלומי מגנזי: בני, תן לי.

וליד טאהא: עזוב את בני, דבר אל הוועדה.

שלומי מגנזי: בסך הכול, הדברים נאמרו ונשמעו פה.

שלומי מגנזי: אין ויכוח לגבי הצורך של צור הדסה להיפרד ממטה יהודה.

שלומי מגנזי: היישוב מונה היום 13,000 תושבים, והוא הולך להיות 25,000 תושבים.

שלומי מגנזי: הוא סוציו-אקונומי 8, כמו שאמר ראש המועצה.

שלומי מגנזי: הגיל הממוצע הוא בסביבות 45 – 50.

שלומי מגנזי: כלומר, יחסית גילאים צעירים.

שלומי מגנזי: אנשים באים לחינוך, לגדל את הילדים שלהם במקום הזה.

שלומי מגנזי: לצור הדסה יש היום מקום אחד שמכניס לו כסף מעבר לארנונה וזה המכולת של יעקב.

שלומי מגנזי: זה המקום היחידי.

שלומי מגנזי: שאלתם את נציגי משרד הפנים ואת נציגי הרשויות, נציגי האוצר, שאלות טובות, וגם את ידידי יורי מהשיכון.

שלומי מגנזי: יורי רוצה לבנות כמה שיותר מהר.

שלומי מגנזי: הגענו למסקנה שהבינוי לא מכסה את ההוצאות האמיתיות.

שלומי מגנזי: משרד הפנים עד לרגע זה, לא הניח.

שלומי מגנזי: ביקשתם את המסמך, לא בכדי הוא לא נמצא.

שלומי מגנזי: הדבר שפתאום נחת, שתוך חודש וחצי צריך לקבל החלטה, הוא הסוגיה בה אנחנו נמצאים היום.

שלומי מגנזי: אנחנו רוצים להיכנס לתהליך של משא-ומתן אמיתי, כן, ברור, ושתהיה איתנות כלכלית גם לעשרים השנים הבאות ולא רק לחמש השנים הקרובות.

שלומי מגנזי: אני לא מפנה את האצבע רק למטה יהודה.

שלומי מגנזי: אני מפנה את האצבע גם למשרד הפנים, למשרד השיכון, ולכל הגורמים, על מנת שהם יישבו ביחד.

שלומי מגנזי: אם אתם רוצים לבנות עיר חדש בישראל, אירוע שלא קרה משנות התשעים עד היום, אז תואילו, כל משרדי הממשלה, בבקשה, לשבת ולדון ביחד, ולבנות תוכנית אמיתית איך בונים עיר בישראל ולא החיפזון הזה.

שלומי מגנזי: לסוגיה עליה מדבר יורי, או לחלופין השאלה למה אין הסכם גג – אין הסכם גג כי אומר ראש המועצה:

שלומי מגנזי: אני לא מוכן לבנות הסכם גג ולתת אישורי בנייה עד שאני לא אקבל החלטה לגבי צור הדסה.

שלומי מגנזי: צודק.

שלומי מגנזי: מצד שני, אומרים אנשי צור הדסה: אין לנו תקציבים.

שלומי מגנזי: אנחנו לא יכולים להתקדם.

שלומי מגנזי: בניתם כבר 1,500 יחידות דיור, ואי אפשר לייצר מצב שהיישוב הזה יכול להתנהל כבר היום.

שלומי מגנזי: ויש תהליך ביניים שאומר: תנו ליישוב הזה להתנהל כיישוב עצמאי עם סמכויות נוספות.

שלומי מגנזי: זה קרה ביישובים אחרים.

שלומי מגנזי: תנו לו את הזמן הזה של השנה הקרובה להתנהל, תנו לו סמכויות להתחיל לבנות את המבנה הארגוני שלו ולקדם את הדברים כדי לייצר מועצה שתקום בעתיד, ועל ידי זה להגיע לאיזושהי נקודת מוצא, אפריל 23', אפריל 24', זה לא הנקודה של הזמן, ואז לעשות את זה לעשות את זה בצורה נכונה.

שלומי מגנזי: מספיק עם החאפ לאפ הזה.

וליד טאהא: תודה רבה.

וליד טאהא: יפתח סומך, מנהל אגף תכנון מפת השלטון המקומי, משרד הפנים, בבקשה.

יפתח סומך: בוקר טוב.

יפתח סומך: תודה רבה לשני יושבי-הראש על הדיון החשוב.

יפתח סומך: הוא חשוב באופן כללי כי הסוגיה הזו היא חוצה.

וליד טאהא: זה בדיוק מה שאמרתי, וכל פעם ניסיתי להדגיש את זה.

יפתח סומך: נכון.

יפתח סומך: היא חוצה לא רק את מועצת מטה יהודה וצור הדסה, היא חוזרת בעוד מועצות מקומיות.

יפתח סומך: כפי שהזכיר אדוני היושב-ראש בתחילת הדיון, כשאנחנו מדברים על שינוי מעמד מוניציפלי צריך להפריד בין מספר סוגים.

יפתח סומך: יש שינוי מעמד מוניציפלי ממועצה מקומית לעירייה, ויש לזה כל מיני קריטריונים שנבחנים על בסיס מסמך שגובש במשרד הפנים בשנת 2012.

יפתח סומך: הוא מדבר על ההתנהלות הרשות, האיתנות הכלכלית שלה, ועוד.

יפתח סומך: יש את מקרה כמו המקרה של צור הדסה של שינוי מעמד מוניציפלי מוועד מקומי למועצה מקומית.

יפתח סומך: זה להקים מועצה מקומית חדשה.

יפתח סומך: יכולות להיות גם קונסטלציות נוספות כמו שאדוני היושב-ראש הזכיר.

יפתח סומך: למשל, הפיכה של מועצה אזורית למועצה מקומית.

יפתח סומך: יש לזה השלכות, למשל, על מענק האיזון, על כל מיני דברים אחרים.

יפתח סומך: ואגב, גם השלכות אחרות: תקציבי הסעות של משרד החינוך, וכל מיני דברים שצריך לקחת גם בחשבון שיכולים להתקזז האחד עם השני.

יפתח סומך: באופן כללי, במאי האחרון הוקמה ועדה גיאוגרפית ייחודית לנושא שינוי מעמד מוניציפלי בראשות גבי מימון, לשעבר מנכ"ל משרד הפנים, שאמורה לגבש איזושהי תורה ייעודית וייחודית בנושא הזה.

יפתח סומך: כי אנחנו מבינים שבסוף אנחנו נגררים לאירועים כאלה וצריך לדבר אולי על השורש.

יפתח סומך: כלומר, צריך לדבר גם על סמכויות ועד מקומי.

יפתח סומך: הדוח של צור הדסה הוגש באוגוסט, עוד מעט כבר שנה.

יפתח סומך: היו תהליכים, זה לא שאין תהליכים.

יפתח סומך: הוועדה הגיאוגרפית אמרה שבסוף לנו, כמשרד הפנים, חשובה רמת השירות לתושב.

יפתח סומך: זה לא משנה אם זה תושב בצפון, בדרום או במרכז.

יפתח סומך: השאלה היא איך אנחנו כמשרד הפנים, ובכלל כממשלה, יכולים לספק את אותה רמת שירותים.

יפתח סומך: אגב, גם המועצה האזורית מטה יהודה וגם הוועד המקומי ברכו על המלצת הוועדה, כי הם הבינו שהוועד כבר לא יכול בקונסטלציה הנוכחית לספק את רמת השירותים שהתושבים מצפים אליה.

יפתח סומך: זה קשור גם לסמכויות.

ועדת הכלכלה): יפתח, אתה מדבר עד עכשיו מאוד לעניין.

ועדת הכלכלה): אוקיי, העקרונות, השיטה, וגבי שבודק את השיטה איך מכריזים בעתיד על עצמאות – הכול נכון.

ועדת הכלכלה): עוד חודש מכריזים פה על רשות מקומית.

ועדת הכלכלה): האם יש ודאות?

ועדת הכלכלה): האם יש ידיעה איך זה יתנהל יום-יום, שעה-שעה?

ועדת הכלכלה): האם יש תוכנית תקציבית רב-שנתית?

ועדת הכלכלה): אלו השאלות שלנו.

ועדת הכלכלה): הבנו את העקרונות.

ועדת הכלכלה): הסכמנו.

ועדת הכלכלה): נכון, יש רגע בו היישוב הוא גדול מדי ומועצה אזורית לא יכולה להכיל אותו.

ועדת הכלכלה): הכול הגיוני.

ועדת הכלכלה): זה נמשך הרבה שנים.

ועדת הכלכלה): קיבלתם החלטה נכונה לפצל אותם.

ועדת הכלכלה): אבל הביצוע, היישום, היציבות, עניין בר-קיימא.

ועדת הכלכלה): האם זה מהלך שנתבייש בו?

ועדת הכלכלה): האם עוד שנתיים ראש המועצה המקומית צור הדסה או ראש העיר צור הדסה יחזר על הפתחים במשרדי הממשלה בגלל שהוא לא גומר את החודש ותושביו ייפגעו באיכות החיים שלהם?

ועדת הכלכלה): אם יש להם איכות חיים מסוימת, שיישארו במועצה.

ועדת הכלכלה): אם היא משתבחת בגלל שהם יוצאים לעצמאות או לפחות ההשקעה לילד בחינוך, זמינות גן ילד ובית ספר לא נפגעת, ואם כל זה מתקיים ביום שהם מתפצלים אז אדרבא, תתקדם.

ועדת הכלכלה): אבל זה קורה עוד חודש ואנחנו לא שומעים ודאות ולא שומעים מספרים.

יפתח סומך: הסיפור של צור הדסה, הוועדה הגיאוגרפית - זה דוח פומבי.

יפתח סומך: הוא מופיע גם באתר האינטרנט של הוועדות.

יפתח סומך: היא הציגה שם פערים כלכליים שאמורים להיסגר עכשיו באותה תוכנית עבודה.

יפתח סומך: גם המועצה האזורית מטה יהודה הביעה איזושהי הסכמה עקרונית בזמנו, כמו שממלא מקום ראש המועצה אמר, להתחלק בהכנסות.

יפתח סומך: זו העבודה שמבוצעת עכשיו במשרד הפנים במינהל לשלטון המקומי.

וליד טאהא: ויש עוד אפשרות והיא לחזור למשרד ולומר: נראה שלא הבשיל, אנחנו דוחים בשנה.

וליד טאהא: לא יקרה כלום, נכון?

וליד טאהא: אני עוזר לך לעשות את המהלך הבא.

יפתח סומך: אפשר.

יפתח סומך: צו ההקמה לא נחתם.

וליד טאהא: יופי.

וליד טאהא: הוא לא ייחתם כי האנשים פה מרגישים שזה לא מוכן לגמרי.

וליד טאהא: גם אתם לא מי יודע מה באתם עם תוכנית.

וליד טאהא: זה לא האתגר עכשיו.

וליד טאהא: הקטע הפוליטי הוא לא הכי חשוב.

יפתח סומך: אני לא מתעסק עם פוליטיקה.

וליד טאהא: אתה לא מתעסק, אני מתעסק.

וליד טאהא: תענה על השאלה האם זה אפשרי לדחות את זה בשנה.

יפתח סומך: צו ההקמה תלוי בסמכות שרת הפנים והיא רשאית לחתום.

וליד טאהא: אז מי שצריך להחליט על דחייה לשנה היא שרת הפנים?

יפתח סומך: או על דחייה או הקדמה.

יפתח סומך: זו סמכות שרת הפנים מתי היא חותמת.

וליד טאהא: עו"ד הגר סלקטר, מה את אומרת על הוויכוח המהותי והמשפטי הזה?

הגר סלקטר: אני מייעוץ וחקיקה, ואני עוסקת בשלטון מקומי במשרד המשפטים.

הגר סלקטר: ברשותך, אני רוצה להתחיל מפנייה שהובהר שהועברה אלינו בנוגע לאפשרות של קבלת החלטה כזו בתקופת בחירות.

הגר סלקטר: אני לא מכירה את הפנייה, אבל מאוד יכול להיות שהיא נמצאת בדיוק בצינורות בדרך אלינו.

הגר סלקטר: יש בכל זאת תהליך של קליטה של פניות מהסוג הזה.

הגר סלקטר: ואכן, ייעוץ וחקיקה מלווה את הממשלה הזו בתקופת הבחירות הזו ובוחנת גם החלטות.

ועדת הכלכלה): מה הגדרת התפקיד שלך?

הגר סלקטר: רפרנטית שלטון מקומי בייעוץ וחקיקה במשרד המשפטים, מהייעוץ המשפטי לממשלה.

ועדת הכלכלה): בעברית פשוטה, את אחראית על המוניציפלי במשרד המשפטים?

הגר סלקטר: כן, נכון.

הגר סלקטר: רפרנטית דיני שלטון מקומי.

הגר סלקטר: אני רוצה להסביר לגבי התהליך של בחינת פניות מהסוג הזה.

הגר סלקטר: בייעוץ וחקיקה נבחנות גם החלטות מינהליות, וגם חקיקה, בתקופת בחירות, ובאמת ככל שתגיע הפנייה שתוארה כאן אז היא כמובן תיבחן.

מירב זמיר: ברשותך, אני רוצה לומר שקיבלתי תשובה שמכתבי הועבר לטיפול ד"ר גיל לימון.

הגר סלקטר: מצוין.

הגר סלקטר: כמו שאמרתי, יש איזשהו תהליך של קליטה של הפניות.

הגר סלקטר: ככל שהפנייה תגיע, אנחנו כמובן נטפל בה.

הגר סלקטר: יש צוותים ייעודים שעוסקים בדיוק בבחינה של אירועים מהסוג הזה בתקופת בחירות.

הגר סלקטר: אני לא יודעת כמובן לשלוף תשובה במקום, אבל זה בהחלט ייבחן לפי אמות המידה הרלוונטיות לבחינה של קבלת החלטות בתקופה כזו.

הגר סלקטר: בנוגע לדיון המהותי – הוא דיון שהליבה שלו היא מקצועית.

הגר סלקטר: יש כאן נקודות שהן בהחלט מעוררות מחשבה.

הגר סלקטר: צדקת כששאלת האם הפנייה הועברה ללשכת המשפטית של משרד הפנים.

הגר סלקטר: כמובן שאנחנו כייעוץ משפטי לממשלה לא מחליפים את הייעוץ המשפטי למשרדים, ואנחנו כמובן נעביר את הדברים גם להתייחסות הלשכה המשפטית במשרד הפנים.

וליד טאהא: למה שהם לא יפנו אליהם באופן ישיר?

הגר סלקטר: כך זה צריך להיות, אתה צודק.

הגר סלקטר: זו דרך המלך.

וליד טאהא: לפנות ליועץ המשפטי ולבקש את חוות דעתו המשפטית על ההחלטה.

הגר סלקטר: זו דרך המלך.

הגר סלקטר: בכל מקרה, אנחנו לא מוציאים כמובן החלטה מבלי ללבן את הדברים מול הלשכה המשפטית הרלוונטית, ולא משנה באיזה נושא.

הגר סלקטר: מעבר לזה, זה דיון מאוד מאוד חשוב.

הגר סלקטר: הליבה שלו היא ליבה מקצועית, ולכן ככל שמשרד הפנים יגיע לכל החלטה בעניין הזה ויהיה מקום לתת לה ליווי ותמיכה משפטיים אז אנחנו כמובן נלווה את הלשכה המשפטית של משרד הפנים בכל מה שצריך.

וליד טאהא: תודה רבה לך.

וליד טאהא: משפט סיכום אחד, בבקשה.

ניצן בסן: אני ניצן ואני לוביסט המייצג את צור הדסה.

ניצן בסן: צור הדסה מעוניינים בפירוק ובהקמה של רשות חדשה.

ניצן בסן: כמובן רק אם הדבר אפשרי מבחינה כלכלית והיכולת להתקיים.

וליד טאהא: כולנו אמרנו את זה.

ניצן בסן: צור הדסה לא מעוניינים לעצור את התהליך.

וליד טאהא: הם מעוניינים לדחות אותו בשנה, מה שאני הצעתי להם.

וליד טאהא: אני עוזר לך.

ניצן בסן: הם מעוניינים לקיים תהליך אמיתי שבו יש נתונים.

וליד טאהא: לעוד שנה.

ניצן בסן: זה יכול להיות שנה וזה יכול להיות גם חצי שנה.

וליד טאהא: לא, אני הצעתי שנה.

וליד טאהא: אל תקצר.

ניצן בסן: אבל שיהיה תהליך אמיתי שבו ניתנים נתונים.

ניצן בסן: אומנם מטה יהודה אומרים שהם מוכנים לעשות דברים, אבל למעשה נתונים לא הועברו עד היום.

ניצן בסן: הדבר השלישי הוא לבקש.

ניצן בסן: כיוון שאמר פה ידידיה מאג"ת שלמעשה הסמכות היחידה היא רק של שרת הפנים, ואליהם אחר כך יבואו עם בקשות לתקציבים, הנקודה היא שהסמכות היא של שרת הפנים, ולכן חייבת להיות איזושהי בקרה פרלמנטרית סביב הנושא הזה.

וליד טאהא: ולכן קיימנו את הדיון.

וליד טאהא: ניצן, תודה רבה לך.

וליד טאהא: אנחנו צריכים לסכם.

בני אלירז: דקה, דקה.

בני אלירז: הוא נרשם.

בני אלירז: הגזבר יאיר את עיננו במשא ומתן.

בני אלירז: יש דברים חשובים מאוד.

וליד טאהא: דיברנו על הנושאים הכלליים, לא צריך להיכנס ספציפית לדיון שהוא טוב לאיזושהי ועדה שצריכה לקבל החלטה על דחייה או לא.

וליד טאהא: העיקרון היה להציף את הסוגיה כסוגיה כללית.

וליד טאהא: גזברות ודיבור על טבלאות זה כבר כניסה לפרטים שהם לא בתחום העניין של ועדת הפנים.

בני אלירז: להיפך.

בני אלירז: ביקשתם ודאות כלכלית.

בני אלירז: הוא יכול להציג בדקה אחת.

בני אלירז: ברשותכם, מיכאל, ווליד.

בני אלירז: אני מבקש לתת לגזבר דקה.

וליד טאהא: תקבל דקה.

וליד טאהא: בבקשה.

משה אוחיון: קודם כול, התהליך הוא כבר שלוש שנים.

משה אוחיון: הוועדה הגיאוגרפית כן נתנה דעתה על הנושא הכלכלי.

משה אוחיון: צור הדסה בעצמם הביאו כלכלן לוועדה הגיאוגרפית שיבדוק את ההיתכנות הכלכלית.

משה אוחיון: אנחנו גם עשינו עבודה מאוד מקיפה על ההיתכנות הכלכלית.

וליד טאהא: מה הסיכום של הוועדה?

משה אוחיון: התמנה מפרק, המפרק עובד כמה חודשים.

משה אוחיון: כשהשרה אמרה: עד שנה, זה בהתאם לעבודת המפרק.

וליד טאהא: אבל אין לו מה לפרק.

וליד טאהא: אין שם הרבה דברים שהם יכולים לבנות עליהם.

משה אוחיון: אני חושב שאנחנו כן עומדים בלוחות הזמנים, החומר כן עובר לוועד.

וליד טאהא: איזה לוחות זמנים?

וליד טאהא: האם הם אלו שהם רוצים או לא רוצים?

משה אוחיון: לוחות הזמנים שמשרד הפנים קבע.

וליד טאהא: מה שהם לא רוצים.

משה אוחיון: אנחנו כן עומדים בזה.

משה אוחיון: הוועד כן קיבל את החומר.

וליד טאהא: האם אתה גזבר של המועצה האזורית?

משה אוחיון: מטה יהודה.

וליד טאהא: אבל התושבים שלך לא רוצים את המהירות הזו.

משה אוחיון: אתם שאלתם שתי שאלות.

וליד טאהא: לא, תענה על השאלה האחרונה עכשיו.

משה אוחיון: לגבי המהירות הזו - אנחנו יושבים עם משרד הפנים.

משה אוחיון: יש תוכנית.

משה אוחיון: אנחנו עומדים בתוכנית.

משה אוחיון: אני חושב שגם המפרק עומד בתוכנית.

וליד טאהא: האם אתה בעד שזה ייכנס לתוקף עכשיו באוגוסט?

משה אוחיון: אני בעד עמידה בתוכנית.

משה אוחיון: אפשר לעמוד בתוכנית.

וליד טאהא: תוכנית שמסיימת את העסק באוגוסט?

בני אלירז: אוגוסט או ספטמבר, זה לא חשוב.

משה אוחיון: ואם נגיע לאוגוסט - - -

וליד טאהא: זהו, זה מה שהם לא רוצים.

וליד טאהא: הם באו להתלונן בדיוק על זה.

וליד טאהא: אז אולי אתם כמועצה אזורית תשבו ותסכימו ביניכם, עם התושבים שלכם, לצאת בעמדה אחידה מול משרד הפנים.

וליד טאהא: האם זה לא יהיה יותר טוב?

משה אוחיון: השאלה היא האם המטרה היא לדחות ולדחות או שהמטרה היא עניינית והיא לשבת, כי אנחנו מוכנים לשבת.

וליד טאהא: המטרה היא לעשות יציאה בטוחה.

וליד טאהא: לא כל יציאה.

משה אוחיון: נכון.

משה אוחיון: צריך לשבת בהתאם לתוכנית משרד הפנים.

וליד טאהא: בסדר גמור.

וליד טאהא: תודה לך.

וליד טאהא: מיכאל, סיכום.

וליד טאהא: בבקשה.

ועדת הכלכלה): תודה רבה, חבר הכנסת ווליד טאהא, יושב-ראש ועדת הפנים, על ההסכמה לקיים דיון משותף בנושא שהוא שלך בהיבט המוניציפלי ובחשיבה הכללית.

ועדת הכלכלה): זהו נושא שטרד אותי בוועדת הכלכלה.

ועדת הכלכלה): תודה ללאה ולעידית מנהלות הוועדות, שעובדות ביחד.

ועדת הכלכלה): היה לנו נחמד במשך שעה וחצי.

ועדת הכלכלה): נעשה עוד דיונים.

וליד טאהא: למי שהטיל ספק, אנחנו עוד נחזור.

ועדת הכלכלה): רק הקדוש ברוך הוא ואללה יודעים, וזה אותו אחד.

ועדת הכלכלה): נראה מה יילד יום.

ועדת הכלכלה): ראשית, הוועדה המשותפת רשמה לעצמה שדרושה שיטה כללית לפיצול והגדרה והכרזה על יישובים עצמאיים מבחינה מוניציפאלית.

ועדת הכלכלה): הוועדה רשמה לפניה את ההתחייבות של משרד הפנים להקים את אותה ועדה של גבי מימון, שבוחנת את הנושא הזה באופן עקרוני, ולא שאירועים יפתיעו את משרד הפנים אלא צופה פני עתיד, עם תוכנית עבודה ושיטת עבודה, כיצד מכריזים על יישוב עצמאי בישראל, ומהם התנאים להכרזתו, כולל תפקודים כלכליים, מינהליים, ואחרים.

ועדת הכלכלה): ובאשר לצור הדסה – הרוח הטובה שמתקבלת מהמועצה האזורית מטה יהודה, שמחד, רוצה לפצל, אבל לעשות את זה ברוח טובה ולתת מעצמה כדי שהפיצול הזה יתקיים, הרוח הזו היא נכונה וטובה.

ועדת הכלכלה): ההחלטה על הפיצול של צור הדסה היא כנראה טובה.

ועדת הכלכלה): היא ראויה ונכונה.

ועדת הכלכלה): לגבי האצת הדרך והמהירות, בלי ביטחונות ובלי תוכנית כלכלית רב שנתית - צריך לשאול למה עושים את הדבר הזה ולעצור לרגע.

ועדת הכלכלה): הוועדה המשותפת ממליצה למשרד הפנים לשקול להתנות התקדמות בהכרזה סופית של היישוב כעצמאי עד לתוכנית תקציבית אמיתית, מקורות והכנסות.

ועדת הכלכלה): הוועדה גם מבקשת ממשרד האוצר לנתח תוכנית כזו.

ועדת הכלכלה): כי יישוב שייכשל כלכלית יגיע בסוף לאוצר לבקש פתרונות.

ועדת הכלכלה): הוועדה מבקשת לשלוח אליה תוך שבועיים את התוכנית הכלכלית הרב-שנתית להכנסות והוצאות בניהול המוניציפלי, של המועצה העצמאית צור הדסה, אם ישנו מסמך כזה.

ועדת הכלכלה): אם לא, להודיע לנו שאין מסמך כזה.

ועדת הכלכלה): הוועדה מבקשת מהשלטון המקומי תוך שבוע נייר עמדה האם הוא בעד המצב בה נמצאת צור הדסה כפי שהוא שמע?

ועדת הכלכלה): שנית, מה עמדתו העקרונית בכל היישובים האחרים שיפורטו מולו על ידי יושב-ראש ועדת הפנים, וייתן תשובות למה עושים את זה כאן כך ומהר, ולמה במקום אחר לא זזים.

ועדת הכלכלה): מה עמדתכם בדבר הזה?

ועדת הכלכלה): יש לכם אחריות על היציבות הפיננסית של רשויות מקומיות.

ועדת הכלכלה): הוועדה קוראת לשרת הפנים לבחון את הפרסום הסופי של הצו לאור הדברים שנשמעו, ולאור מצב שבו יש אי ודאות למקורות המימון העתידיים של היישוב העצמאי צור הדסה.

ועדת הכלכלה): הוועדה שומרת לעצמה את הזכות לקיים דיון מעקב בהתאם להתפתחות הדברים ולהחלטות שיתקבלו.

ועדת הכלכלה): ווליד יסיים בסיכום שלו.

ועדת הכלכלה): בבקשה.

וליד טאהא: ידידי, תודה רבה.

וליד טאהא: אני סומך את ידי על הסיכום של מיכאל, ורק מוסיף שנרצה לקבל אלינו, לוועדה המשותפת, את חוות דעתו של היועץ המשפטי של משרד הפנים להתנהלות.

וליד טאהא: מיכאל ביטון, יו"ר ועדת הכלכלה, אני רוצה להודות לך, וגם, לעידית, מנהלת ועדת הכלכלה, וללאה, מנהלת ועדת הפנים.

וליד טאהא: אנחנו נעשה עוד ישיבות משותפות בהמשך.

וליד טאהא: מי שמכין חליפות לאופציה אחרת, כנראה שיתאכזב.

וליד טאהא: אנחנו עוד נחזור לעשות זאת לטובת כל אזרחי המדינה.

וליד טאהא: כפי שאמרתי שהסוגיה הספציפית היא ראויה, אבל אני בדרך כלל עושה דיונים בהיבטים שנוגעים לכלל האזרחים ולא ליישוב ספציפי מסוים.

וליד טאהא: יחד עם זאת, הדיון היה באמת דיון מעשיר לטובת הסוגיה הכללית.

וליד טאהא: אני רוצה להודות לך, מיכאל, לעידית וללאה, ולכל המשתתפים.

וליד טאהא: תודה רבה, וסליחה מכל אלה שלא התאפשר לשמוע אותם.

וליד טאהא: אני חושב שתרמנו את חלקנו בדיון הזה.

וליד טאהא: תודה רבה לכולם.

ועדת הכלכלה): תודה רבה לכולם.

וליד טאהא: הישיבה נעולה.